text:
March 14, 2014 / Lokal
Di akuerdo ku Minister di Hustisia, mr. Nelson Navarro....
LIDER DI KOALISHON A KUMINSA PISKA DEN OPOSISHON
E ta deskonsehá pa invertí na Kòrsou...
...segun moshon aseptá pa parlamentu... MINISTER NAVARRO MESTER PRESENTA PLAN AKSHON PA KOMBATI KRIMINALIDAT ...tambe kiko ta hasi ku rekomendashonnan rapòrt Camelia...
SITEK A DESAROYA PLAN 18 PUNTO PA MAS SEGURIDAT NA SKOL
..Minister Whiteman...
Minister Navarro:
Inisiadó Shery Apostel: Ta di lamentá ku ta duna e skol mal fama
...Minister BPD: Miéntras mester fri fri sèn pa paga overtaim...
Minister Whiteman informando di posibel kambio
...minister v/d Horst, kada luna ku no kòrta gastu personal...
Profesor dr. Willem Vermeend den charla di KPMG a bisa…..
Ta na Gobièrnu pa hasi algu awor....
Gobièrnu ta haña ku... E PENSHONADO ADULTO MAYO TA BIBANDO MUCHU LARGU? Edgar Wanga di ASPD ke sa...
Otro tremendo kampaña ku oportunidat di hopi premio:
...Pa di tres aña konsekutivo:...
© 2013-15 Extra - Notisia di Korsou


c: text/html

text:
0. Camel Housing, cu apartments cu renting cu apartment finding cu apartment hunting cu relocation cu apartment search cu rent cu rental cu apartment locating service cu rent apartments cu apt cu apts cu flat cu unit cu real estate cu rentals cu apts cu apt cu apartment for rent cu moving cu Apartments for Rent cu Moving Truck Rental cu Crime Statistics cu Apartment Locating cu Apartments-For-Rent cu Real-Estate cu Apartment-Guides cu Apartment-Communities cu Apartment-Magazines cu Apartment-Finder-Magazines cu Rent cu Relocate cu Relocation cu Loft cu Garden Apartment cu apartment cu apartment finder cu virtual tours cu floorplans cu apartment listings cu moving resources.
More: 1 | 2 | 3 | 4 |

robotstxt: allowed

filter: keep


text:
December 13, 2014 / Front Page
Lokal
Minister Earl Balborda.... GOBIERNU A DISIDI KU TELECURAÇAO TA BAI PARA RIBA PROPIO PIA ...No a bai hunga ku pan di niun hende...
Segun Minister Earl Balborda... KORSOU MESTER SIGUI DESAROYONAN DEN TELEKOMUNIKASHON OF NOS TA KAI ATRAS ...UTS ta gòlpiá i esei ta reflehá den su servisio...
Segun Minister Balborda....
Aruba
CEO di FEEL di Trinidad and Tobago Elena Villafana-Sylvester:
Imelda Hof: Bunita gesto di Minister Paul Croes y TEC NV
Den e Bembe
Den kuadro dje homenahe na Don Macario Prudencia…
Ku 715 mion ‘views’...
© 2013-15 Extra - Notisia di Korsou


text:
Costo halto por nifica cu un grupo elite so di nos hobennan lo por sigui estudio superior
Si no busca un solucion:
Mientras e oportunidad mester ta igual pa tur!
ORANJESTAD (AAN) – Den conferencia di prensa di fraccion di AVP, su lider drs. Rene Herde a referi na e peligronan cu nan ta wak den e hecho cu e fianzanan pa estudio, ta crea un situacion dificil den futuro pa e studiantenan cu ta haci uso di esakinan.
Durante e conferencia interparlamentario na Hulanda, fraccion di AVP a papia claramente riba esaki.
Un di e peligronan mas grandi cu nan ta mira den esaki ta cu door cu studiantenan sa cu si nan ta fia placa pa studia, nan ta bay caba cu un debe hopi grandi, nan ta spanta y e ora ey menos studiante ta bay studia, y e riesgo ta cu hopi hende cu capacidad y talento no ta bay sigui un carera, y esaki ta trece cune un peligro economico tambe, den sentido cu mas hende ta bay biba y traha mas abao di nan nivel.
Na Hulanda nan a calcula caba cu entre cuater pa cinco porciento di e studiantenan a dicidi di no sigui estudio superior, pa motibo di e debe grandi cu fianza pa estudio ta crea.
Otro aspecto importante ta cu si estudio ta sigui bira mas caro, ta cu mayornan cu tin placa so por bay paga estudio pa nan yiunan, pasobra nan tin manera pa hacie. E ora ey estudio por bira algo pa un elite so y esey pa AVP ta inaceptable.
Durante e discusionnan y debate na Hulanda e fraccion di AVP a pone dos meta specifico: 1. estudio superior mester keda pagable, y mester busca tur sorto di solucion pa logra e meta aki.
Esaki kiermen cu e suma mester ta uno cu e por paga y biba sin sinti su mes horca.
E di dos, estudio mester keda un oportunidad igual pa tur studiante y no pa un grupo elite manera e tabata den pasado den hopi pais na mundo.
Drs. Rene Herde a subraya cu e democratizacion cu a ta existi di añanan 60 y 70 bin ariba, pa duna tur studiante e derecho igual pa studia mester wordo mantene.
Pa AVP esaki ta keda un meta central y den e periodo cu ta bin y e siguiente añanan nan ta spera, y señor Herde den dje, di por traha hunto cu e Comision cu lo bin Aruba pa busca solucion pa cu esaki. El a remarca cu e meta final mester keda, cu tur studiante, tur hoben Arubiano cu tin e capacidad y interes pa sigui studia mester tin e oportunidad aki y asina pa tur studiante.
E meta aki no ta algo cu por logra den un par di luna of un par di aña. Na Hulanda mes nan a splica e fraccion di AVP cu nan tin entre seis pa ocho aña, trahando riba un sistema di fianza nobo.
Esaki pa soluciona e costo halto cu estudio tin, y tambe pa yega na un areglo di pago cu enberdad ta husto pa tur hende. Y nan no ta laga esaki bay, segun drs. Rene Herde, lider di fraccion di AVP.


text:
November 26, 2014 / Lokal
Segun SGTK pa falta di kontròl
Di akuerdo ku Minister Jose Jardim…. INTERES RIBA HIPOTEK, KOMPRA DI OUTO I TERENO TA KEDA DEDUSIBEL …Lo eliminá esnan ku fin konsumptivo….
Dia internashonal pa stòp violensia kontra hende muhé HENDE HOMBER MESTER RECHASA VIOLENSIA KONTRA HENDE MUHE Segun minister Larmonie-Cecilia
Segun Minister Jose Jardim….
Hefe di imigrashon a duna di konosé:
Ayera dia internashonal pa eliminashon di abuzu kontra hende muhé:
MESTER KAMBIA SISTEMA EKSAMEN AVIASHON PA SALI FOI KATEGORIA II
DIGICEL TA YAMA BON BINI NA ‘STANCE TAKEN’ DI ECTEL
© 2013-15 Extra - Notisia di Korsou


text:
September 3, 2012 / Front Page
Lokal
Kòrsou i Aruba ku kontakto ku kartel peligroso di Mexico:
...ekspertonan ku gobernador a pidi konseho...
Aruba
MEP; Awe ta recorda cu 35 aña pasa e delegacion oficial di Aruba a yega Hulanda pa delibera riba nos Status Aparte Porfin Aruba a ser scucha y esaki ta danki na e accionnan di Augustus Scur!
Pa pone un paro na lastramento di su nomber
Otro promesa cumpli!
Den e Bembe
Nan a sera porta!
Tremendo, fantástiko, espektakular, sin palabra....
© 2013-15 Extra - Notisia di Korsou


text:
February 3, 2014 / Lokal
Despues di insidente karnavalesko...
FUNDASHON DOMI ABOU MALKONTENTU KU FEDERASHON OTROBANDA
...segun Anthony Godett...
Ku òf sin akshon di SAP....
Despues reunion CGOA ABVO ta kla
Di akuerdo ku sr. Sambo, èks hefe di SKS...
GOBIERNU TA PERDE MINIMO 10 KASO PA SIMAN KU KASONAN PERMIT ESTADIA
Pa falta di kontròl
...Segun sr. Carlos Monk...
Partido Frente Obrero ta desepshoná VISA MESTER BIRA PUNTO DISKUSHON NA ULANDA ...dor di promé minister drs. señor Asjes aworakí...
© 2013-15 Extra - Notisia di Korsou


text:
Bahamas
E islanan di Bahamas (ofisialmente e Commonwealth di Bahamas) ta un pais konsitiendo di 29 Isla, 661 kayo, i 2,387 isleta chiki. E ta situá na parti den e Oceano Atlantiko nort di Cuba anto Hispañola (e Republika Dominikano i Haiti), norwest di e islanan di Turks i Caicos, anto suitost di Merka (mas sekra di e estado di Florida). Su area total ta 13,939 km2, ku un poblashon estimá di 330,000 hende. Su kapital ta Nassau. Geografikamente e islanan di Bahamas ta keda den e mesun kadena di isla ku Cuba, Hispañola anto Turks i Caicos; e designashon di Bahamas normalmente ta referi na e commonwealth anto no e kadena geografiko.


text:
Paisnan Europeo, incluyendo Hulanda, a anuncia cu ta bay haci loke Aruba a haci
Pa yuda saca su economia for di regresion
ORANJESTAD(AAN): Aruba su economia a progresa, mescos cu Merca y algun pais mas den nos region. Contrario na esaki otronan den nos region, particularmente den Europa, manera Hulanda ta constatando regresion economico.
E diferencia den e resultadonan economico aki, tin di haci cu vision economico riba termino largo. Na Aruba, mescos cu na Merca, a scoge pa e modelo economico caminda ta duna preferencia na inversion pa stimula un economia den temponan di recesion.
Contrario na esaki, varios pais Europeo, incluyendo Hulanda, a scoge pa austeridad y cortamento di sosten esencial pa esnan di menos recurso y pensionadonan. Na Aruba e strategia a duna su frutonan den un crecemento economico substancial, mescos cu na Merca.
Inversionnan importante cu a crea trabao y actividadnan economico importante a percura pa un economia fuerte. Esaki tabata e vision cu na inicio di 2009 a duna nos pais un bista riba e añanan nos dilanti. Centronan di ciudad, barionan, schoolnan y Aruba su infrastructura a worde renoba y revitalisa y na e mesun momento a crea areanan publico nobo rond di Aruba. Banda di e inversionnan visibel aki, tambe tabata tin inversionnan den poder di compra di ciudadanonan cu por ehempel, reparatietoeslag pa empleado y pensionadonan, aumento di bijstand y schoolkinderentoeslag pa esnan di menos recurso.
A duna indexering y toeslagen na empleadonan publico cu 8 aña anterior a keda neglisha. Introduccion di Pensioen General y mas inversion den Pueblo y Pais. E inversionnan aki a fortifica Aruba su economia mientras cu a fortifica poder di compra di e ciudadanonan. Opositornan politico a cuestiona e vision economico aki. Prome Minister Mike Eman a enfatisa na varios ocasion cu a scoge e modelo di inversion y stimulus, similar na esun Mericano, pa sali for di recesion y no esun di austeridad di Europa.
Resultado di e escogencia ta cu Aruba su economia, mescos cu esun Mericano, ta den progreso constante atrobe. Mirando e situacion di recesion continuo, desempleo y staganacion den Paisnan di EU awor Europa a cuminsa haci tramitenan pa cambia nan strategia economico tambe pa inversion y stimulus. Den un rapport traha pa Congreso Americano na 2013, a splica cu, “Growth in the UK and the Euro area has been weak and fiscal austerity measures to stem the growth of public debt have likely pushed the region back into recession, slowing growth further.” Awo presidente di Banco Central Europeo, Mario Draghi, a anuncia cu Europa ta bay cuminsa cu inverti den infrastructura, school y otro proyectonan pa asina cuminsa drecha economianan di e paisnan Europeo cu ta cayendo mas den problemanan economico, incluyendo Hulanda. Den un entrevista cu e corant financiero Aleman Handelsblatt, Mario Draghi a enfatisa cu e risico cu inflacion no ta bay yega na ECB su meta di 2% a subi e ultimo 6 lunanan. Segun analistanan economico cu, pa januari 22 di e aña nobo aki, ECB lo anuncia e pakete di stimulus. Manera nan ta bisa, nunca ta laat pa haya rason y aki Aruba e escogencia di Gabinetenan Mike Eman I y II a haya rason. Mirando cu den pasado por a mira con, particularmente, Hulanda a insisti un modelo economico riba Aruba, ta un poco ironico cu awo Hulanda ta bay cuminsa haci loke Aruba a scoge pa haci pa basta tempo caba.


text:
Prome Minister di Aruba Mike Eman a firma contract cu Sparta Rotterdam
E contract ta encera un pakete extenso
ORANJESTAD- –Ayera Prome Minister di Aruba Mike Eman a firma un contract cu e club di futbol Sparta Rotterdam. Cu esaki Aruba ta bira un partner social di Sparta Rotterdam.
Lo tin cooperacion riba diferente tereno. E nomber di Aruba lo bin riba e shirtnan di e hungadornan di Sparta cu ta naturalmente un promocion enorme pa Aruba. Esaki ta entrante juni 2010. Tambe Sparta lo yuda hobennan talentoso di Aruba den un carera riba tereno di futbol.
E hobennan aki lo bai Hulanda pa sigui desaroya nan mes riba tereno di deporte, pero tambe lo tene cuenta cu nan estudio.
For di Hulanda lo bin Aruba instructornan pa duna training na nos hungadornan aki mes.
E cooperacion entre Sparta y Aruba lo ta riba diferente tereno, manera e waf di Rotterdam, e hospital di Rotterdam mescos tambe cu Erasmus Universiteit cu a manda un representante na firmamento di e contract aki.
E ta un pakete extenso y e dirigentenan di Sparta ta spera lo maximo di dje. Sparta ta hungando den division di honor na e momentonan aki cu ta e division mas halto cu tin den futbol paga.
Sparta Rotterdam ta e club di futbol mas bieu di Hulanda cu un tremendo bon nomber y un atraccion grandi.
E stadion ta grandi y Sparta no conoce problema cu su fanaticada. Tur e weganan di Sparta division di honor ta live na television na Hulanda y dirigentenan di Sparta ta bai wak kico ta e posibilidadnan pa por pasa e weganan aki na Aruba tambe.
Na e momentonan aki e weganan ta wordo mira pa mas o menos 1 miyon y mei te dos miyon di televidente. E contract a wordo firma pa e periodo di 4 temporada. Un temporada ta di juni te juli di e aña siguiente.
Ta claro cu tur hende ta spera cu e contract aki por wordo extendi despues pa algun temporada mas. Aruba un bes mas ta den lus positivo cu firmamento di e contract aki cu ta hiba nomber di nos isla hopi leu.
E logro aki ta danki na e vision y determinacion di e gobierno nobo cu apenas tin tres luna na mando.


text:
Tiro a cay den hot zone y “joselito” deteni
ORANJESTAD.(AAN): — Manera ta conoci ministerio publico a laga publica informe cu esnan cu tin arma di candela por entrega esaki sin cu lo ta bay wordo persigui. E oportunidad a presenta pa esnan cu tin den nan poder arma di candela pura y entrega esaki mas rapido posible pa asina evita problema serio cu husticia ora cu razianan bay inicia net despues cu e termino yega.
Pero ainda tin persona (nan) ta risca pa cana cu arma di candela sin cu ta ril ni pa dispara publicamente.
Y un di e factornan principal cual tambe tin di haber cu arma cu ta dealmento rip off relaciona cu droga. Hopi a haya nan envolvi y hasta a haya nan morto inespera.
Esnan den traficacion di droga no ta kibra cabez, a bende of via droga no ta importa cu husticia a garabo , nan ta manda hende inespera te na unda cu bo por ta scondi pa cobra sea na bon of malo.
Dios sa cuanto lo a muri desaparece cu nunca a haya sa e motibo exacto.
Y ora cu ta deal y trafica den droga manera experto mericano a bisa durante lectura: “Deal or no deal you are just a dead man.” Pakico e introduccion? Esaki tin di haber cu locual a sosode den oranan di marduga den Hot Zone. Aparentemente un of mas persona cu lo ta biba pariba di brug lo a bin abao sea arma of a haya cumpra esaki cerca su brother .
Manera ta custumber ta cerca navegante sea Venezolano of Colombiano. Barkito ta wordo declara sali bay y no por proba cu esaki ta berdad si of no. Nomber no sa cay pero e dolor ta keda pa famia y yiu ora cu tata of ruman direpiente a desaparece.
Despues ta bin tende cu ta cuenta di placa y droga henter e asunto ta draai rond di dje. Probablemente e tiro cu a zona y e detencion cu polis a hasi den oranan di marduga den Hot Zone lo por tin di haber cu asunto di droga of reglamento di cuenta. Tiro lo a cay y danki Dios cu ningun hende a wordo herida.
No ta conoci cu esun of esnan envolvi lo bay entrega keho pa menaza of intento di asesinato contra Joselito V. cu na e momentonan aki ta encarcela pa mas investigacion. Den poder di Joselito a haya un arma di candela 38 special cu ora e proyectil drenta curpa di un ser humano e ta basha mesora abao. Si ta den cabez e proyectil drenta, e cabez ta keda manera un patia, garna for di otro.


text:
December 7, 2012 / Lokal
...segun minister di finansa Jose Jardim... HUNTA DI KOMISARIO A SEKUESTRA RDK ...ta bai retirá e hunta na RdK i tambe Aqualectra...
....awor si nòmber di tur kandidato t’ei pa screening...
Parlamentario Ivar Asjes ta kuestioná aktitut inkonsistente di esnan den fundashon KFO…
...Calmes: Amtenarnan Kòrsou esnan ku a sali mas malu despues di 10-10-10
HOF A DISIDI KU ANSELMO SU FREI PERO TAMBE MAYORNAN TIN DI TESTIGUA
HOF A DUNA ESPASIO PA WAK SI POR USA VIDEO GRABA DEN KASO ASESINATO
...El a keda gravemente heridá...
...miéntras ta diskutiendo pago di bónus...
...apesar di krítika fuerte di inspektor di salubridat...
...Hopi kaso di ladronisia registrá últimamente...
Akshon di Free Golf – Food for Friends’
© 2013-15 Extra - Notisia di Korsou


text:
January 24, 2014 / Lokal
Presidente di Kámara di Komersio den diskurso bon kla....
...Minister Whiteman...
...Minister Whiteman: Ademas di tin lei nobo den preparashon...
Billy Jonckheer den diskurso ta bisa ku....
...reunion públiko suspendé...
WHITEMAN: MENASA TA HASIMI MAS SKERPI PERO NO TA STOP E TRABOU
FORO ANTI-FLUORIDE A RESULTA PRESENTASHON YEN MANIPULASHON
...Minister Whiteman: No a registrá kaso chikunguya na Kòrsou...
Den kaso di sekuestro, maltrato i huida pa Merka...
Abogado Bertie Braam: Karta a bai pa AGKK
Parlamentario Omayra Leeflang ta denunsiá....
© 2013-15 Extra - Notisia di Korsou


text:
November 7, 2013 / Lokal
SVB TRAHANDO DURU PA PAGO SESANTIA NA TRAHADONAN DI KURA HULANDA
Ta trahando den forma “kuchi kuchi”:
PAIS ta refutá ku a lòbi pa Pinedo na UTS...
...di akuerdo ku Kenneth Valpoort di Horecaf... TRAHADONAN HOTEL VENETO TIN DI WARDA SENTENSIA DEN KORTE RIBA RETIRO ...aviso di e hotèl ta tendensioso i di mala fe...
SULVARAN TA SPERA KU SINDIKATONAN TA SOLIDARIO KU PENSHONADONAN
Hues ta konsiente:
...CTB; “Nos komunidat por sinti su mes orguyoso”...
Segun veterinario kanades....
Gerda Dunk da Costa Gomez den karta pa promé minister..
© 2013-15 Extra - Notisia di Korsou


text:
E carta di despedida di Gabriel Garcia Marquez pa su amigonan
ORANJESTAD (AAN) – Dia 14 di April ultimo, via Telemadrid, e escritor Gabriel Garcia Marquez a laga difundi un carta den cual e ta dispidi di tur su amigonan.
Un carta masha bunita mes cu Matutino DIARIO kier a comparti cu nos comunidad, specialmente esnan cu conoce e literatura di “Gabo”, su amigonan escritor na Aruba, y e studiantenan di school secundario, entre otro Colegio Arubano, cu sa haya como buki di texto pa e materia Spaño un of otro buki di Garcia Marquez pa lesa, compronde, interpreta y comenta. Un di nan cu DIARIO tin entendi ta hopi gusta entre studiantenan ta “E Coronel no tiene quien le escriba”.
E carta, traduci na e forma mas fiel posible ta bisa asina aki:
“ Si pa un instante Dios lo por lubida cu mi ta un marioneta di trapo y lo regala mi un trozo di bida, lo mi probecha e tempo aki mas tanto posible, y posiblemente lo mi no bisa tur loke mi ta pensa, pero definitivamente lo mi pensa tur locual mi ta bisa.
Lo mi duna balor na e cosnan no pa locual nan ta costa sino pa locual nan ta nifica. Lo mi drumi poco y soña mas. Mi ta compronde cu pa cada minuut cu nos ta cera nos wowo, nos ta perde 60 seconde di luz.
Lo mi cana ora e otronan ta para; lo mi spierta ora e otronan ta drumi.
Si Dios lo obsequia mi un trozo di bida, lo mi bisti simple, lo mi laga ‘benta’ mi curpa bao di e solo lagando no solamente mi curpa sunu pero tambe mi alma.
Na e hendenan lo mi proba nan con robes nan ta ora nan pensa cu nan no por enamora mas ora nan ta bira bieu, sin sa cu nan ta bira bieu ora nan ta stop di enamora.
Na un mucha lo mi dune hala, pero lo mi lague siña bula su so.
Na esnan bieu lo mi siña nan cu morto no ta yega cu e behez, pero cu e olvido.
Tanto cos mi a siña di boso, e hendenan… Mi a siña cu tur hende kier biba den e cima di un seroe, sin sa cu bo ta haya e felicidad berdadero den e forma con ta cana cada subida.
Lo mi aparta mi mes di esnan necio, esnan papiado di mas, di e hendenan cu custumber y actitudnan malo.
Lo mi ta semper honesto y lo mi duna hopi amor y atencion na e personanan rond di mi, semper lo mi purba di duna e mihor di mi.
Mi a siña cu ora un baby recien naci ta tene pa prome biaha, den su mokete chikito e dede di su tata, e tine primi pa semper.
Mi a siña cu un persona solamente tin derecho di mira otro pa abao, ta ora e ta yude lanta para.
Ta hopi cos mi a siña for di boso, pero realmente lo no sirbi hopi pasobra ora mi wordo hinca den e maleta aki, infelizmente lo mi ta muriendo caba.
Purba bisa semper locual bo ta sinti y haci semper kico bo ta pensa for di e mas profundo di bo curazon.
Si mi por sa cu awe ta e ultimo biaha cu mi ta bay mira bo drumi, lo mi braza bo fuertemente y lo mi reza na Señor pa por ta e guardian di bo alma.
Si mi sa cu esaki ta e ultimo minuutonan cu mi ta bay wak bo, lo mi bisa bo: ‘Mi ta stima bo’ y lo no asumi di manera bobo cu bo sa caba.
Semper tin un mañan y e bida ta duna nos semper e oportunidad pa haci e cosnan bon, pero si mi ta ekiboca y awe ta tur locual ta keda nos, lo mi kier bisa bo cuanto mi ta stima bo y cu nunca lo mi lubida bo.
Mañan no ta asegura pa ningun hende, hoben of bieu. Awe por ta e ultimo bez cu bo ta mira esnan cu bo ta stima. Pesey, no warda mas. Hacie awe, ya cu si mañan lo no yega mas, seguramente bo lo lamenta e dia cu bo no a tuma tempo pa un sonrisa, un braza, un sunchi y cu bo tabata hopi ocupa pa concede nan un ultimo deseo.
Percura pa tin cerca di bo esnan cu bo ta stima. Bisa nan na nan orea cu bo mester di nan, stima nan y trata nan bon, tuma tempo pa bisa nan ‘sorry’, ‘pordon’, ‘por fabor’, ‘danki’ y tur e palabranan di amor cu bo conoce.
Ningun hende lo recorda bo pa bo pensamentonan noble secreto. Pidi Señor e forza y sabiduria pa expresa nan.
Finalmente, demostra na bo amigonan y sernan stima con importante nan ta pa bo”.
Gabriel Garcia Marquez


text:
Akshonista
Akshonista ta un persona hurídiko òf natural ku ta propietario òf doño di e akshonnan den un kompania, sea un sosiedat anónimo òf un sosiedat privá. E akshonista ta esun ku ta hinka plaka den e kompania, por lo tantu ta tambe esun ku ta indiká den kua direkshon e kompania mester bai. Ora ta trata di un sosiedat anónimo, bo por haña tambe e situashon kaminda ku akshonistanan ta hinka plaka so den e kompania i no ta partisipá den toma di desishon. E tipo di akshonistanan aki ta interesá solamente den haña dividendo a kambio di nan invershon.
E akshonistanan ta kontrolá kiko ta sosodé den e kompania pa medio di e Hunta di Komisario. E hunta aki ta de echo e wowonan di e akshonistanan den e kompania. Tur toma di desishon i medida di e Hunta di Maneho ta wòrdu raportá na e akshonistanan dor di e komisarionan di e kompania.
Derechinan di e akshonista[editá | edit source]
Derechinan di e akshonistanan ta varia pa kompania. Esaki nan tur ta dependé di e legislashon den e pais kaminda e kompania ta òf e statutonan di e kompania. En general por trata aki di e siguiente derechinan:
Derechinan ekonómiko[editá | edit source]
- Derechi riba dividendo a base di e kapital invertí
- Derechi pa haña un porsentahe di e balor di e kompania na momentu ku esaki wòrdu likidá
- Derechi pa bende su akshonnan libremente riba merkado. E derechi aki tin bia ta wòrdu limitá den e statutonan di e kompania.
Derechinan polítiko[editá | edit source]
- Derechi pa vota den e reunion di akshonistanan
- Derechi riba informashon, ku e meta pa ta na altura di e medidanan i desishonnan di e Hunta di Maneho.


text:
Koffie
Koffie ta un sorto di mata y di eynan nan ta haci cos di bebe. Nan ta mata cu ta crece masha halto mes. Koffie ta bini mas di Africa, tambe ta crece na Sur America, Americal Central, Zuidoost-Asia. E traha di bonchi di koffie. Nan ta sirbie cayente y ta masha popular rond mundo. E ta contene un tipo di kimico cu yama cafeina, un sorto di droga cu ta laga hende spierta.
E palabra 'koffie' na Papiamento[editá | edit source]
Segun regla stipula Ortografia di Papiamento- version 2009 ta bisa cu e palabra aki ta procedente di Hulandes y ta skirbi segun origen. Antes tawata skirbi 'cofi' na Papiamento. Papiamento ta etimologico, ta tuma palabra.
Sirbi[editá | edit source]
- Black coffee ta koffie sin lechi den dje.
- White coffee ta koffie cu lechi den dje.
- Café au lait ta koffie traha cu hopi lechi cayente. E ta mas soet/dushi.
- Espresso ta un koffie masha fuerte mes. Nan ta yam'e mas "short black".
- Cappuccino ta espresso ta cu frothed milk. Un bon cappuccino ta trah'e mas fuerte. Ora e frothy milk ta basha poco poco, rib'e top ta blanco y tin un ring di koffie scur rond di rand. Cappuccino tin biaha tini cocoa sprinkle riba dje.
- Flat white ta traha net manera cappuccino, pero cu un laag do foam masha fini mes. Si ta hacie cu cautelo, por haci diseño di curason, blachi di mata of pluma.
- Latte ta espresso cu lechi cayente.
- Americano ta espresso cu hopi awa cayente. Ta mas suave cu espresso y ta smaak diferente.
- Irish coffee ta koffie cu whiskey and with cream riba dje.
- Iced coffee ta espresso basha den un glas largo cu ijs plecha, lechi friu and ijs cream.
- Vietnamese style coffee (Cafe Sua Da) ta koffie filtra basha cu ijs den dje y cu lechi condens.
- Baby-cino ta un espresso cup chikito yena cu frothed milk, sprinkle cu cocoa y sirbi cu un cuchara. E no tin koffie den baby-cino. E ta traha pa haci e babynan feliz mientras e mama ta bebe koffie.


text:
Ningun momento Aruba a wordo downgraded den aviacion
Minister Otmar Oduber:
ORANJESTAD(AAN):Un publicacion relaciona cu aviacion mustrando e peliger di degradacion di nos isla a hala atencion di e minister encarga. Den entrevista cu minister Otmar Oduber el a lamenta e publicacion cu tabata tin. E mandatario a splica cu e noticia ta totalmente falso… Ya caba minister Otmar Oduber a notifica e media riba e noticia falso aki pasobra esaki ta un mensahe robes causando daño na e departamento di aviacion civil tambe. Minister a tuma contacto cu e corant en cuestion y ta contento cu di biaha a haya atencion di e corant pa por coregi e eror aki. Dicon e ta importante.
Nos ta traha y biba di turismo y ta preocupa directamente e industria di aviacion di biaha. Minister a haya diferente reaccion for di e industria y tabata e motibonan pa cual a yama e corant di biaha. Despues di a combersa cu e director di departamento di aviacion civil, fuera di daña e bon nomber di e departamento, cu ta haciendo un trabao fantastico.
Door cu Aruba tin peticion hinca aden di tanto Insel Air, como Tiara Air, cu a haci peticion pa bula pa Merca, nan ta bin haci consulta.
Na 1996, nan a haci’e cu Air Aruba, tempo cu nan a bula Merca. En berdad cosnan robes a tuma luga y despues di 10 luna cu Aruba a wordo downgraded pa categoria 2, despues dia haci corrective actions, a pone Aruba riba nivel 1, cu a keda manteni te cu dia di awe.
Minister Otmar Oduber a splica cu despues di e consulta cu tabata tin na Aruba el a haya un carta di FAA cu nan ta hopi satisfecho cu e trabao di aviacion civil na Aruba. Ningun caminda ta mira cu ta degrada nos isla…Ambos compania manera Insel y Tiara Air ta pasando e proceso unda nan lo por bula pa Merca tambe….
Aruba no por wordo baha di e categoria, pasobra ta un consulta a tuma luga. E unico manera pa wordo baha ta despues cu un auditoria tuma luga. No ta mira ningun motibo pa un auditoria tuma luga. Ta evalua basta punto.
Por mira con e departamento ta haciendo su controlnan riba e pilotonan, riba e aviacion, riba e inspectornan mes di e departamento. Tabata tin tres punto riba cual nan a pone accento pa e departamento di aviacion civil pa shape up riba e puntonan aki.
Riba tur tres ya caba corrective actions a wordo haci y den e carta, nan a mustra nan satisfaccion riba e corrective actionsnan aki cu DCA a tuma caba. Por lo tanto ta mira cu no lo tin ningun problema pa loke ta trata e categoria cu Aruba ta aden y pa tene pa hopi mas aña.


text:
TOPICO PRINCIPAL | DICON COS MALO TA PASA CU BON HENDE?
Tur Caminda Cos Malo Ta Pasa
Smita, * un señora di 35 aña na Dhaka, Bangladesh, tabatin e reputacion di ta un persona amoroso y bondadoso. Tur hende tabata conoce como un esposa diligente y alegre cu kier a yuda otronan sa loke el a siña tocante Dios. Ora cu Smita a bira malo diripiente y muri den menos cu un siman, su famia y amigonan a haya e shock di nan bida.
James y su esposa, un pareha jong di 30 y pico aña cu tabata biba na New York, tambe tabatin un reputacion similar. Un biaha, den lente, nan a bay bishita nan amigonan na costa west di Merca, pero nan no a bin cas bek nunca mas. Durante nan biahe, nan a haya nan mes envolvi den un accidente fatal di auto, lagando nan sernan keri y coleganan di trabou cu un bashi inmenso.
Bo no tin mester di bay mucho leu pa bo ripara cu maldad y sufrimento ta reina tur caminda awe. Guera ta mata hopi hende, tanto civil como soldaat. Hende inocente ta bira victima di crimen y violencia. Accidente mortal y enfermedad cronico ta kita bida di hende di tur edad of nivel social. Desasternan natural ta caba cu comunidadnan completo. Prehuicio y inhusticia a bira hopi comun. Kisas abo mes a yega di bira victima den un of otro manera.
Ta na su luga anto pa nos puntra nos mes:
Dicon cos malo ta pasa cu bon hende?
Nos por culpa Dios pa e cosnan ey?
Ta pa casualidad e cosnan ey ta pasa of ta hende ta causa nan?
Ta ley di karma? Es decir, ta loke un hende a haci den su bida anterior ta pone cu e ta sufri awor?
Si ta existi un Dios todopoderoso, dicon e no ta proteha bon hende di cosnan malo?
Maldad y sufrimento lo caba un dia?
Pa haya contesta riba e preguntanan aki, nos tin cu contesta dos pregunta basico: Dicon cos malo ta sosode y kico Dios ta bay haci cu nan?
^ par. 3 A cambia e nombernan.


text:
TRAM A PONE CURAZON DI PLAYA BATI ATROBE
Multitud grandi pa ricibi tram Bispo di Pasco
ORANJESTAD(AAN)– Den su discurso Sra. Audrey Croes Lacle a expresa cu “curazon di Playa ta bati atrobe” y ministro president Mike Eman a tuma esaki over pa splica cu “Curazon di Aruba henter ta bati atrobe”. Bao di tononan di e cantica “Ban dal un trip den stad” canta 30 aña pasa pa Benny Sevinger, awe ministro y promotor di e proyecto di tram, e ceremonia di inauguracion di tram a tuma lugar Bispo di Pasco.
Den e edicion aki lo lea die diferente ponencianan cu a bin dilanti y tambe mira fotonan di e mainta ye multitud grandi y orguyoso cu tabata presente.


text:
Haciendo preparacion caba pa Festival Voz-I-Landia 2013
ORANJESTAD (AAN): Na Fatima College, Dakota a tuma lugar e prome reunion cu mayornan di e cantantenan cu lo ta participando na festival di Voz I Landia 2013.
E comision consistiendo di e.o. Addonsito Croes, Gemmy de Freitas, Maybeline Arends-Croes y George Winterdaal tabata presente pa duna tur informacion cu ta necesario na e mayornan.
E orkesta cu lo acompana e participantenan ta bao direccion di sr. Amado Rosina. E 2 pre finalnan lo tuma lugar den Cas di Cultura dianan 28 di april 2013 y 12 di mei 2013.
Aki lo ta sacando e 20 miho cancionnan cu lo pasa pa e gran final na principio di Juni 2013 den Renaissance Convention Centre.
Director di Fatima College, Franklin Richardson, a bisa di ta mas cu orguyoso cu su school ta un bes mas e cede di un festival cu tanto importancia tin pa e comunidad di Aruba.
Schoolnan cu no a manda nan formulario di inscripcion ainda tin te fin di december/comienso di januari 2013 pa haci esaki. Tambe por manda un mensahe pa e Facebook-page di Voz I Landia.


text:
Catochero Robby dos Santos deteni den caso asesinato Helmin Wiels
ORANJESTAD(AAN): E caso di asesianto di Helmin Wiels ainda ta den pleno investigacion. Kizas su investigacion a costa un suma miyonario pero tabata importante pa yega na esnan cu a mata of cu a laga mata. Desde e asesinato e wowonan tabata bay casi den mesun direccion. Dimes mester a cuminsa investiga pa haya sa kendenan ta esnan envolvi.
A dura hopi pero tin ya caba varios sospechoso tras di trali. Entre esnan deteni tin cu a worde mata mientras cu otro a muri misteriosamente den cel na warda di polis durante detencion. Awor ya caba e caso a worde presenta den corte y lo sigui tambe den luna di augustus. Un caso cu ta worde transmiti te hasta den corte di husticia.
Diamars mainta a haci detencion di un figura hopi conoci na Curacao. Ta trata di Robby dos Santos cu ta un catochero hopi grandi na Curacao y te hasta den Caribe. El a bira un sospechoso mas den e caso di asesinato di Helmin Wiels. El a keda deteni despues cu algun dia pasa su ruman di crianza ex minister Yamaloodin tambe a keda deteni.
Yamaloodin a keda deteni pasobra un arma considera e arma mortal den e asesinato di Wiels ta registra riba su negoshi di seguridad. E arma aki a worde confisca y despues a bay na detene e ex minister. E ex minister aki awor ta den welga di hamber parce sera den cel. Mientrastanto e detencion diamars mainta tabata prome cu 7or. Na cas a detene e catochero aki. Despues a bay na un oficina cu e tin unda a confisca varios documento.
Tempo cu e asesinato a tuma lugar te hasta tabata mira den direccion di e catochero aki. Hende tabata papia cu e intencion di Helmin Wiels cu a expresa di lo pone un fin na e cierto forma di hunga number via telefon etc a conduci na su morto. Aunke hopi a pensa cu Robby dos Santos por ta un sospechoso den e caso aki, tog nunca por a prueba esaki. Awor a yega asina leu cu a logra detene. E pruebanan mester worde presenta contra dje pa por mantene sera. Na e momentonan aki e ta un sospechoso.


text:
KAPÍTULO DIESUN
Dikon Dios Ta Permití Sufrimentu?
Ta Dios a kousa e sufrimentu ku tin den mundu?
Ki kuestion a lanta den e hòfi di Edén?
Kon Dios lo drecha e daño ku sufrimentu humano a kousa?
1, 2. Ki klase di sufrimentu hende ta konfrontá awe, hibando hopi di nan na hasi ki pregunta?
DESPUES di un bataya teribel den un pais asotá pa guera, a dera e míles di sivilnan ku a ser matá, prinsipalmente hende muhé i mucha, den un solo graf rondoná di krus chikí. Riba kada krus tabatin skirbí: “Dikon?” Tin biaha esaki ta e pregunta di mas doloroso ku tur. Hende ta puntra esei yen di tristesa ora ku guera, desaster, malesa òf krímen kita bida di nan sernan kerí inosente, destruí nan kas òf kousa nan masha hopi sufrimentu den otro manera. Nan ke sa dikon tal tragedia ta sosodé ku nan.
2 Dikon Dios ta permití sufrimentu? Si Yehova Dios ta todopoderoso, amoroso, sabí i hustu, dikon mundu tin asina tantu odio i inhustisia? Abo a yega di puntra bo mes e kosnan aki?
3, 4. (a) Kiko ta mustra ku no ta malu pa puntra dikon Dios ta permití sufrimentu? (b) Kiko Yehova ta pensa di maldat i sufrimentu?
3 Ta malu pa puntra dikon Dios ta permití sufrimentu? Tin hende ta preokupá ku si nan hasi un pregunta asina, esei ta nifiká ku nan no tin sufisiente fe òf ku nan ta mustra falta di rèspèt pa Dios. Sin embargo, ora bo lesa Beibel lo bo ripará ku hende fiel, temeroso di Dios, tabatin pregunta similar. Por ehèmpel, profeta Habakuk a puntra Yehova: “Pakiko bo ta hasi mi mira inikidat, i ta hasi mi mira maldat? Sí, destrukshon i violensia ta mi dilanti; tin desunion i pleitu ta lanta.”—Habakuk 1:3.
4 Akaso Yehova a skual e fiel profeta Habakuk pasobra el a hasi tal pregunta? Nò. Mas bien Dios a inkluí Habakuk su palabranan sinsero den e registro inspirá di Beibel. Tambe Dios a yud’é haña un komprondementu mas kla di e asuntu i un fe mas grandi. Yehova ke hasi meskos pa bo. Kòrda ku Beibel ta siña ku ‘e ta perkurá pa bo.’ (1 Pedro 5:7) Dios ta odia maldat i e sufrimentu ku esei ta kousa, muchu mas ku kualke hende ta odia nan. (Isaias 55:8, 9) Dikon anto tin asina tantu sufrimentu den mundu?
DIKON TIN ASINA TANTU SUFRIMENTU?
5. Ki motibunan hende sa duna komo splikashon pa sufrimentu humano, pero kiko Beibel ta siña?
5 Hende di vários religion a bai serka nan lider- i guianan religioso pa puntra dikon tin asina tantu sufrimentu. Hopi biaha e kontesta ku nan ta haña ta ku sufrimentu ta Dios su boluntat i ku for di hopi tempu pasá el a determiná tur kos ku mester sosodé, inkluso susesonan trágiko. Hopi otro hende ta tende komo kontesta ku Dios su kamindanan ta misterioso òf ku e ta laga hende muri—asta mucha—pa asina e por tin nan den shelu serka dje. Pero manera bo a siña, Yehova Dios nunka ta kousa loke ta malu. Beibel ta bisa: “Leu sea di Dios di hasi maldat, i di e Todopoderoso di kometé inikidat”!—Jòb 34:10.
6. Dikon hopi hende ta hasi e fout di kulpa Dios pa e sufrimentu ku tin den mundu?
6 Bo sa dikon hende ta hasi e fout di kulpa Dios pa tur e sufrimentu ku tin den mundu? Den hopi kaso, nan ta kulpa Dios Todopoderoso pasobra nan ta pensa ku é ta e berdadero gobernante di e mundu aki. Nan no sa un bèrdat simpel pero importante ku Beibel ta siña. Bo a siña e bèrdat ei den Kapítulo 3 di e buki aki. E berdadero gobernante di e mundu aki ta Satanas e Diabel.
7, 8. (a) Kon mundu ta reflehá e personalidat di su gobernante? (b) Kon imperfekshon humano i “tempu i suseso imprevisto” a kontribuí na sufrimentu?
7 Beibel ta deklará bon kla: “Henter mundu ta bou di kontròl di e malbado.” (1 Juan 5:19) Ora bo pensa un ratu riba esaki, bo no ta haña ku esei ta lógiko? E mundu aki ta reflehá e personalidat di e kriatura spiritual invisibel ku ta “gaña henter mundu.” (Revelashon 12:9) Satanas ta odioso, engañoso i kruel. Pues e mundu, bou di su influensia, ta yen di odio, engaño i krueldat. Esei ta un motibu pakiko tin asina tantu sufrimentu.
8 Un di dos motibu pakiko tin asina tantu sufrimentu ta ku—manera nos a trata den Kapítulo 3—humanidat ta imperfekto i pekaminoso for di tempu di e rebelion den e hòfi di Edén. Hende pekaminoso ta inkliná na lucha pa dominá otro, i esaki ta resultá den guera, opreshon i sufrimentu. (Eklesiastés 4:1; 8:9) Un di tres motibu pa sufrimentu ta “tempu i suseso imprevisto.” (Eklesiastés 9:11, NW) Den un mundu ku no tin Yehova komo su Gobernante protektivo, hende kisas ta sufri pasobra pa kasualidat nan ta na e lugá robes na e momentu robes.
9. Dikon nos por ta sigur ku Yehova tin un bon motibu pa permití sufrimentu sigui?
9 Pa nos ta un konsuelo pa sa ku Dios no ta kousa sufrimentu. E no ta responsabel pa e gueranan, krímennan, opreshon òf asta desasternan natural ku ta pone hende sufri. Pero tòg nos ke sa: Dikon Yehova ta permití tur e sufrimentu aki? Si e ta e Todopoderoso, e tin e poder pa stòp e. Dikon anto e no ta usa su poder pa hasi esei? E Dios amoroso ku nos a siña konosé mester tin un bon motibu.—1 Juan 4:8.
UN KUESTION SUMAMENTE IMPORTANTE A SURGI
10. Kiko Satanas a kuestioná, i kon?
10 Pa nos haña sa dikon Dios ta permití sufrimentu, nos tin ku bai bèk na e tempu ku sufrimentu a kuminsá. Ora Satanas a pone Adam ku Eva desobedesé Yehova, un kuestion importante a surgi. Satanas no a kuestioná Yehova su poder. Asta Satanas sa ku Yehova su poder no tin límite. Satanas mas bien a kuestioná Yehova su derecho di goberná. Dor di yama Dios un mentiroso ku ta skonde loke ta bon for di su súpditonan, Satanas a akusá Yehova di ta un mal gobernante. (Génesis 3:2-5) Satanas a bisa indirektamente ku lo a bai humanidat mas mihó sin Dios su gobernashon. Esaki tabata un atake kontra Yehova su soberania, esta, su derecho di goberná.
11. Dikon Yehova no a djis destruí e rebeldenan den Edén?
11 Adam ku Eva a rebeldiá kontra Yehova. De echo, nan a bisa: “Nos no tin mester di Yehova komo nos Gobernante. Nos por disidí pa nos mes loke ta bon i loke ta malu.” Kon Yehova por a resolvé e kuestion ei? Kon lo e por a siña tur kriatura inteligente ku e rebeldenan tabata ekiboká i ku su kaminda ta realmente esun mihó? Un persona lo por bisa ku Dios simplemente mester a destruí e rebeldenan i kuminsá di nobo. Pero Yehova a deklará su propósito di yena e tera ku desendientenan di Adam ku Eva, i e tabata ke pa nan biba den un paradeis riba tera. (Génesis 1:28) Yehova semper ta kumpli ku su propósito. (Isaias 55:10, 11) Ademas, destrukshon di e rebeldenan den Edén lo no a kontestá e pregunta ku a surgi relashoná ku Yehova su derecho di goberná.
12, 13. Duna un ehèmpel ku ta mustra dikon Yehova a permití Satanas bira gobernante di e mundu aki i dikon Dios a permití hende goberná nan mes.
12 Laga nos duna un ehèmpel. Imaginá ku un dosente ta splika su alumnonan kon pa resolvé un sòm òf problema difísil di matemátika. Un alumno sabí pero rebelde ta pretendé ku e dosente su manera di resolvé e problema ta robes. Pa indiká ku e dosente no ta kapasitá, e rebelde aki ta insistí ku e sa un manera muchu mas mihó pa resolvé e problema. Algun alumno ta pensa ku e tin rason, i nan tambe ta bira rebelde. Kiko e dosente mester hasi? Si e saka e rebeldenan for di klas, ki efekto esei lo tin riba e otro alumnonan? Nan lo kere ku e alumno rebelde i esnan ku a djòin e tin rason, tòg? Tur e otro alumnonan den klas lo por pèrdè rèspèt pa e dosente, pensando ku e tin miedu ku nan lo proba ku e ta robes. Pero suponé ku e dosente permití e rebelde mustra e klas kon é lo a solushoná e problema.
13 Yehova a hasi algu paresido na loke e dosente ta hasi. Kòrda ku e rebeldenan den Edén no tabata e únikonan enbolbí. Tabatin miónes di angel ta wak. (Jòb 38:7; Daniel 7:10) E manera ku Yehova a atendé e rebelion lo tabatin un gran efekto riba tur e angelnan ei i ku tempu riba tur kriatura inteligente. Pues, kiko Yehova a hasi? El a permití Satanas mustra kon Satanas lo a goberná humanidat. Tambe Dios a permití hende goberná nan mes bou di guia di Satanas.
14. Ki benefisio lo resultá di Yehova su desishon di permití hende goberná nan mes?
14 E dosente den nos ehèmpel sa ku e rebelde i e alumnonan ku a tuma parti p’e ta robes. Pero e sa tambe ku dor di duna nan e chèns di purba proba nan punto, henter e klas lo benefisiá. Ora e rebeldenan frakasá, tur alumno onesto lo mira ku e dosente ta esun kualifiká pa dirigí e klas. Nan lo komprondé dikon despues di esei e dosente lo saka ken ku rebeldiá for di klas. Asina tambe, Yehova sa ku tur hende i angel di kurason onrado lo benefisiá di mira ku Satanas i su kompañeronan rebelde a frakasá i ku hende no por goberná nan mes. Meskos ku Jeremias di pasado, nan lo siña e bèrdat sumamente importante aki: “O SEÑOR, mi sa ku e kaminda di hende no ta di dje mes; tampoko no ta keda na hende pa dirigí su pasonan.”—Jeremias 10:23.
DIKON ASINA TANTU TEMPU?
15, 16. (a) Dikon Yehova a permití sufrimentu sigui pa asina tantu tempu? (b) Dikon Yehova no a prevení kosnan manera krímennan horibel?
15 Pero dikon Yehova a permití sufrimentu sigui pa asina tantu tempu? I dikon e no ta sòru pa kos malu no sosodé? Wèl, konsiderá dos kos ku e dosente den nos ehèmpel lo no hasi. Na promé lugá, lo e no stòp e alumno rebelde di presentá su kaso. Na di dos lugá, e dosente lo no yuda e rebelde proba su kaso. Asina tambe, konsiderá dos kos ku Yehova a determiná di no hasi. Na promé lugá, e no a stòp Satanas i esnan ku a tuma parti p’e di purba proba ku nan tin rason. P’esei tabata nesesario pa laga tempu pasa. Durante e míles di añanan di historia humano, hende a haña chèns di purba tur forma di goberná nan mes, esta, gobernashon humano. Humanidat a hasi algun avanse den siensia i riba otro terenonan, pero inhustisia, pobresa, kriminalidat i guera a bai di malu pa pió. Awor a keda demostrá ku gobernashon humano ta un frakaso.
16 Na di dos lugá, Yehova no a yuda Satanas goberná e mundu aki. Por ehèmpel, si Dios lo mester a prevení krímennan horibel, de echo lo e ta dunando sosten na e kaso di e rebeldenan, no ta bèrdat? Dios lo a laga hende pensa e ora ei ku kisas hende por goberná nan mes sin resultadonan desastroso, no ta bèrdat? Si Yehova lo mester a aktua den e manera ei, lo el a partisipá den un mentira. Sin embargo, “ta imposibel pa Dios gaña.”—Hebreonan 6:18.
17, 18. Kiko Yehova lo hasi ku tur e daño ku a resultá dor di e gobernashon di hende i dor di e influensia di Satanas?
17 Pero kiko di tur e daño ku a ser hasí durante e tempu largu di rebelion kontra Dios? Ta bon pa nos kòrda ku Yehova ta todopoderoso. P’esei e por i lo drecha e daño ku sufrimentu humano a kousa. Manera nos a siña kaba, lo bai drecha e daño kousá na nos planeta dor di kombertí e tera den Paradeis. Lo eliminá e efektonan di piká pa medio di fe den Hesus su sakrifisio di reskate, i lo kanselá e efektonan di morto mediante e resurekshon. Pues anto, Dios lo usa Hesus “pa e destruí e obranan di Diabel.” (1 Juan 3:8) Yehova lo kumpli ku tur esaki nèt na tempu. Nos por ta kontentu ku e no a aktua mas promé, pasobra su pasenshi a duna nos e oportunidat di siña e bèrdat i sirbié. (2 Pedro 3:9, 10) Miéntras tantu, Dios a keda aktivo buskando adoradónan sinsero i yudando nan soportá kualke sufrimentu ku lo por bin riba nan den e mundu aki yen di problema.—Juan 4:23; 1 Korintionan 10:13.
18 Tin hende kisas ta puntra nan mes: Dios no por a prevení tur e sufrimentu aki dor di krea Adam ku Eva di tal manera ku nan lo no por a rebeldiá? Pa kontestá e pregunta ei bo tin ku kòrda riba un regalo presioso ku Yehova a duna bo.
KON LO BO USA E REGALO KU DIOS A DUNA BO?
19. Ki regalo presioso Yehova a duna nos, i dikon nos mester apresiá su balor?
19 Manera a keda menshoná den Kapítulo 5, Dios a krea hende ku boluntat liber. Bo ta realisá ki un regalo presioso esei ta? Dios a traha masha hopi bestia mes, i por lo general ta instinto ta dirigí nan. Hende a traha algun robòt ku nan por programá pa sigui tur òrdu. Nos lo tabata felis si Dios a traha nos manera robòt? Nò. Nos ta kontentu ku nos tin e libertat di skohe ki klase di persona nos lo ta, ki rumbo den bida nos lo sigui, ki amistatnan nos lo forma, etcetera. Nos gusta tin un sierto grado di libertat, i esei ta loke Dios ke pa nos tin.
20, 21. Kon ta e mihó manera ku nos por usa e regalo di boluntat liber, i dikon nos lo mester ke hasi esei?
20 Yehova no ta interesá den sirbishi obligá. (2 Korintionan 9:7) Un ehèmpel. Ku kiko un mayor lo keda mas kontentu: ora un yu ekspresá su gratitut di kurason òf ora e hasié obligá? Pues e pregunta ta: Kon abo lo usa e boluntat liber ku Yehova a duna bo? Satanas, Adam i Eva a usa nan boluntat liber na e manera di mas malu. Nan a rechasá Yehova Dios. Kiko abo lo hasi?
21 Bo tin e oportunidat pa usa e regalo maravioso di boluntat liber na e mihó manera ku tin. Bo por djòin e miónes di personanan ku a tuma un posishon firme na banda di Yehova. Nan ta hasi Dios kontentu pasobra aktivamente nan ta partisipá den proba ku Satanas ta un mentiroso i un gran frakaso komo gobernante. (Proverbionan 27:11) Abo tambe por hasi esei dor di skohe e rumbo korekto di bida. Den e siguiente kapítulo nos lo splika esaki.


text:
Promotor
Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.


text:
Homber acusa di destruccion y maltrato di su pareha a haya 10 dia di castigo
ORANJESTAD (AAN): E acusado K.J.T.A. a wordo acusa di menaza un persona cu morto riba 11 di December 2012 dor di bise cu si e no dune su celular su mama lo bin haye morto y door di esey e mester a presenta na corte di husticia den un caso penal.
E caso penal ta inclui tambe cu el a wordo acusa di a intencionalmente maltrata e persona aki riba 11 di December 2012, dor di tene na su cabey y/of dal e wanta den cara y/of lastre di camber pa camber den cas y/of scop e y dal e cu mokete.
E ta wordo acusa di a intencionalmente destrui un man di porta y/of un porta y/of un remote y/of mas cosnan di e persona en cuestion tambe riba 11 di December 2012.
Durante tratamento di e caso a Sali na cla cu tur cos a cuminza door cu e homber K.A tabata sospecha cu su pareha tabata pone cacho pe cu otro persona.
Pesey el a pidi e muher pa dune su celular pa e check esaki, pa wak si su sospechonan ta hustifica.
Mirando cu e ‘smart phones’ cu practicamente tur hende ta uza awendia tin wasap, facebook, hotmail etc. etc., si un persona tin algo di sconde, hopi biaha ta dificil pa e sconde esaki completamente.
Pesey e homber tabata kier wak den e cel di su pareha.
E muher sinembargo tabata kier pa e homber respeta su privacidad y a nenga di duna e homber e telefon.
Segun e procesverbal di polis, door di esaki e homber a bira furioso, a perde cabez, a maltrata e muher y a destrui varios cos den e cas.
Despues cu huez a caba di repasa e procesverbal di e caso y a hasi diferente pregunta, fiscal a exigi un castigo di prison igual na e 10 dianan cu K.A. a sinta caba den detencion preventivo.
Na final despues cu abogado di e acusado a caba di presenta su defensa, huez a duna su veredicto.
Huez a bay di acuerdo cu exigencia di castigo di fiscal y a condena K.A na un castigo di prison di 10 dia, cual el a sinta caba den detencion preventivo.


text:
Trabou a cuminsa na Watertoren San Nicolas
ORANJESTAD(AAN):Un proyecto importante di renobacion na San Nicolas a cuminsa. Ta trata di Watertoren cu a confronta diferente problema prome cu e trabounan di renobacion por a start. Gabinete Mike Eman a inclui diferente edificio importante, manera e watertorennan morocho, esun di Playa y San Nicolas. Di Playa a keda finalisa te cu el a wordo poni den uso caba. San Nicolas a confronta problema, pa motibo cu e structura (concreet) tabata mas den deterioro di loke a pensa pa cua mester a laga haci un estudio científico adicional y pidi financiamento di e gastonan extra. Tur e procedura aki ta den man di Oficina di Monumento cu mester vigila henter e proyecto, ya cu e edificio ta uno proteha.
Na inicio di e luna aki, april, henter e procedura pa otorga e proyecto a keda finalisa y por a duna autorisacion na e compania di construccion ALBO Aruba pa cuminsa cu e trabounan.
E parti di construccion ta bay tin un duracion di un aña, segun directora di Oficina di Monumento, Yvonne Webb a splica.


text:
Arubiano Residencia Na Hulanda Ta Duna Workshop Con Pa Isola Dna
Alumnonan di schoolnan secundario ta isola nan propio DNA
ORANJESTAD (AAN): For di Groningen, Hulanda, a haya sa cu Edmond de Cuba ta un docente Arubiano trahando na Institute for Life Science & Technology (ILST) cual ta un ‘school’ di Hanze University Groningen of Applied Sciences. Siman pasa Edmond a tene un workshop con pa isola DNA for di banda paden di bo cara.
E workshop a worde duna na alumnonan di HAVO-3, VWO-3 y Atheneum na Groningen. Ta asina cu e alumnonan aki ta den e fase cu nan mester scohe un studie profiel.
Edmond ta splica pa kico e escogencia di un profiel ta importante: Fuera di ta docente mi ta tutor y studieloopbaanbegeleider di studiantenan den nan prome studiejaar. E prome cos cu nos ta controla ora un studiante inscribi su mes ta su profiel. Biologie, wiskunde, scheikunde, natuurkunde ta materianan cu e studiantenan lo haya durante nan estudio na ILST. Awor, si bon no tin e profiel adecua no ta nifica cu bo no por sigui e studio, pero loke si mi ta experencia ta cu un studiante cu no tin e profiel correcto ta haya su mes cu hopi dificultad pa cu e estudio. Consecuencia ta cu e studiante ta stop cu su estudio.
Rijksuniversiteit Groningen (RuG) pa un tempo caba tin un Discovery Truck cu ta fungi como un laboratorio mobiel. Nan ta core ful Hulanda y otro paisnan den Europa pa brinda entre otro alumnonan di schoolnan secundario e oportunidad pa bin den contacto cu diferente tecnicanan. Esaki ta worde haci pa medio di varios topiconan. Edmond hunto cu dos studiante di Biomedisch Laboratorium Onderwijs a sali cu e Discovery Truck pa duna nan workshop.
Riba e pregunta kico ta e meta di e workshop y pa kico a scohe DNA como topico Edmond ta contesta:
Mi tin cu bisa cu e workshop tin diferente meta. E meta prinicipal ta trece alumnonan den contacto cu tecnicanan cu ta worde usa den laboratorio medico. Laganan experencia cu door di uso di diferente tecnicanan bo por logra cosnan interesante y bunita. Tambe di e forma aki nos ta haci nos estudio na ILST mas conoci y asina atrae mas studiante cual pa nos ta hopi benificioso. Mi a skirbi un proyecto pa tur schoolnan secundario na Hulanda na unda nos ta duna un workshop pa isola bo mesun DNA y hiba esaki cas den un hanger. Mi a kies pa DNA pa motibo cu e ta un topico hopi actual. Tur dia den diferente media bo ta lesa, mira of scucha algo tocante DNA. Tur cos cu ta biba of a yega di biba tin DNA.
E workshop tabata un exito rotundo. Tanto alumnonan como tambe maestronan a keda masha impresiona na momento cu nan a wak nan mesun DNA.


text:
July 9, 2013 / Lokal
...SOAB ta riba skema...
FAYO DEN DISTRIBUSHON DI SUMINISTRO DI KOMBUSTIBEL A KOUSA BLACKOUT
RESERVA DI DIVISA TA SIGUI KONOSE BAHADA
...Omayra Leeflang: Mi no por a kambia penshun tempu di Antia...
Abogado Eldon ‘Peppie’ Sulvaran ta bisa ku....
Segun presidente Cristina di AdTS agresividat a oumentá
Piskadónan, doñonan di negoshi i otro usuarionan... DENUNSIA KONTRA INHUSTISIA NA PLAYA PISKADERA ...Anthony Godett, ta saliendo na defensa di e grupo aki...
E hóben mester komprendé ku e ansiano no t’asina rápido
Trahadónan di CRU ta bisa ku.... AQUALECTRA TIN LUNANAN TA RISIBÍ 35-40 MEGAWATT SERKA CRU ....no ta konosí ku ta CRU a para Isla òf Isla a para CRU....
Fundashon Base Empresarial
© 2013-15 Extra - Notisia di Korsou


text:
June 25, 2013 / Lokal
...Parlamentario Davelaar (PNP) den Parlamento riba DAE...
Parlamentario Leonora (PS)
Pa Partido MAN:
...mester wak kua pregunta por kontestá pasobra DAE ta kompania privá...
ASEPTASHON BENEFISIAIRIO
Segun Charles Cooper, nan ta tarda muchu pa duna konseho...
Kandidato Alcalá-Wallé durante último debate lider nobo di PAR “MI TIN INGREDIENTENAN I KAPASIDAT PA LIDERA PAR” Na 2020 mester a eliminá analfabetismo
Kandidato Jesus-Leito durante último debate lider nobo di PAR “MI TIN VISHON I MOTIVASHON PA UNION PA LIDERA PAR” Na 2020 servisio públiko di gobièrnu mester bira ‘on-line’
© 2013-15 Extra - Notisia di Korsou


text:
Comienso di IBiSA (Instituto Biba Saludabel y Activo) bayendo bon
ORANJESTAD (AAN): Desde 1 di november 2011 un projectgroep instala pa Ministerio di Salubridad Publico y Deporte ta trahando riba e preparacion di un Instituto cu ta bay promove un bida saludabel y activo na Aruba.
E projectgroep a reuni semanalmente cu coleganan di Directie Volksgezondheid pa duna forma na e seccion di “Salud” di IBiSA y un bes pa luna cu conseheronan, Departamento di Recurso Humano y sindicatonan.
E topiconan cu a worde trata den e diferente reunionnan ta (*) Asuntonan di personal. (*) Promocion di IBiSA. (*) Infrastructura.
Den e reunionnan a trata e “instellingsbesluit” di IBiSA tambe, e documento oficial firma door di Gobernador cu ta instala IBiSA como departamento di Gobierno. Den e “Instellingsbesluit” ta para cu IDEFRE ta worde incorpora den IBiSA cu tur su tareanan. Dus cu IDEFRE ta sigui cu su trabao “as is” tanten cu no tin otro decisionnnan tuma door di Management Team di IBiSA.
E trabaonan di preparacion a sigui cu interviews cu cada empleado di IBiSA personalmente na december 2011 y na maart 2012.
Den e palabracionnan cu personal, DRH y sindicatonan a palabra cu lo traha e functiebeschrijvingen y waardering di e funcionnan despues cu IBiSA a worde lanta oficialmente, dus 1 juni 2012.
Esey lo cuminsa cune dia 2 di juli y lo caba dia 1 di october uiterlijk. Esey ta e periodo cu DRH a duna. E procedura por bay lihe pa motibo cu na 2005 a haci hopi trabao di functiebeschrijving y waardering caba. Despues cu Ministerraad aproba e funcionnan y nan waardering por cuminsa cu e “belangstellingsopgave” cu ta encera cu cada empleado por indica 2 opcion pa un funcion. Si e empleado ta cualifica e ta haya e posicion. Si tin mas cu un hende pa e mesun posicion lo tin un sollicitatieprocedure.
Proceso di cambio semper ta exigi hopi flexibilidad y perseverancia. Management Team di IBiSA ta garantisa tur empleado cu lo haci tur cos posibel pa e proceso di cambio bay den bon harmonia.


text:
Solo
E Solo (di e latin sol, solis) ta un strea den e sentro di e sytema solar. E tin un diametro di mas o menos 1,392,000 km, mas o menos 109 biaga esun di Mundu, anto e tin un peso di (mas o menos 2 × 10^30 kilogram, 330,000 biaha esun di Mundu) anto ta akonta pa 99.86% di e peso total di e sytema solar. Mas o menos tres kuart di e solo su peso ta konsiti de hidrogeno, anto mayoria di e sobra ta helium Mas tiki ku 2% di dje ta elementonan mas pisá manera oksigeno, karbon, neon, heru anto otronan.


text:
Klima
Klimanan ta ekpompasá e statistika di temperatura, humididat, presion atmosferiko, bientu, kaida di awaseru, kontado di partikulonan den atmosfera anto otro elementonan meterorologiko den un region den un periodo largu di tempu. Klima por wordu kontrastá ku wèr, ku ta e kondishon presente di e mesun elementonan anto nan variashon den un periodo di te ku dos siman.
E klima di un lokashon ta afekta dor di su latituda, tereno, anto altituda, tambe ku kurpanan di awa banda di dje anto nan koriente. Klimanan por wordu klasifiká dor di e averahe di variabelnan typiko, mas komunmente temperatura i presipitashon. E methodo mas komunmente hiusá ta esun trahá dor di Wladimir Köppen. E systema Thornthwaite system, na uso for di 1948, ta inkorporá evapotranspirashon na adishon di informashon di temperatura i persipitashonin i temperatura anto ta husá den studiamentu di diversidat i potenshal di espesienan animal su impakto dur di e klima di un region.
Paleoklimatologia ta e estudio di klimanan di pasádo. Pasobra e observasgon direkto di e klima no ta disponibel prome ku e siglo 19, paleoklimanan ta inferí for di variabelnan proxy ku ta inklui evidensia no-biotiko manera sedimentonan haña den profundo di lagonan anto koronan di eis, anto evidensia biotico manera ringnan di mata anto refnan di koral. Modelnan di klima ta modelnan mathematiko di e pasado, presente i futuro di klimanan. Kambio klimatiko por okuri durante periodonan largu anto kortiku dor di un variedat di faktornan; kalentamientu ta diskuti den kalentamentu global.


text:
KOMUNIKADO DI POLIS:
Willemstad – Departamentu di Tráfiko ta investigando un kaso di aksidente ku a tuma lugá djasabra 14 di febrüari alrededor di 2’or di mardugá.
For di investigashon preliminar a sali na kla ku un unidat polisial di e warda di Barber tabata koriendo riba Weg naar Westpunt na altura di Dokterstuin den direkshon pariba.
Un outo di famia ku tabata koriendo riba e mesun kaya aki den direkshon kontrali,dado momentu mester a bai hala na su man robes i dal den e vehíkulo polisial.
Konsekuentemente e outo di polis a kore den skual i bai dal den un palu di lus na man drechi di kaminda.
Dos okupante di e otro vehíkulo a sufri leshon di menos gravedat i a keda transportá ku ambulans pa poli pa tratamentu médiko.
Daño na ambos vehíkulo ta konsiderabel.
No opstante ku e aksidente aki NO a wòrdu okashoná pa polis, Kuerpo Polisial ta lamentá ku ya kaba un di e vehíkulonan nobo ta envolví den un dalmentu.
Lo hasi e trámitenan nesesario pa mas lihé posibel e vehíkulo aki wòrdu drechá i/o remplasá. Alabes ta bai e mihó deseonan di pronto rekuperashon na e dos víktimanan.


text:
Reunion.com > Irmalee Loggins - Kristina Looper > David Lokar - Arne Loken
Classmates from David Lokar to Arne Loken
David Lokar Gregg Lokar Helen Lokar James Lokar Jeanne Lokar John Lokar Kathryn Lokar Mark Lokar Mary Lokar Mike Lokar Nancy Lokar Patricia Lokar Paul Lokar Ray Lokar Richard Lokar Robert Lokar Roger Lokar Ronald Lokar Shannon Lokar Shirley Lokar Susan Lokar Thomas Lokar Tom Lokar William Lokar Jaikumar Lokaraj Rachana Lokareddy Charles Lokas Desanka Lokas Thomas Lokas Sandra Lokasa Anthony Lokash Dorann Lokash Phyllis Lokash Todd Lokash Tony Lokash William Lokash Brandi Lokatys Christine Lokatys Jeanne Lokatys Jeff Lokatz Brenda Lokay Brianna Lokay Christina Lokay Dawn Lokay Deborah Lokay Edward Lokay Elizabeth Lokay George Lokay Gloria Lokay Henry Lokay James Lokay Jan Lokay Janet Lokay Janice Lokay Jeffrey Lokay Joe Lokay John Lokay Joseph Lokay Josephine Lokay Karen Lokay Kathi Lokay Kathleen Lokay Kathy Lokay Kevin Lokay Larry Lokay Laura Lokay Leonard Lokay Linda Lokay Marianne Lokay Mark Lokay Mary Lokay Matt Lokay Matthew Lokay Patricia Lokay Peggy Lokay Richard Lokay Ronald Lokay Scott Lokay Thomas Lokay Tom Lokay Wendy Lokay William Lokay Sinda Lokayi Dunstan Lokboj Sisiko Lokboj Joann Lokcik Joanne Lokcik Karen Lokcik Richard Lokcik Michael Lokcynski Alan Loke Andrea Loke Andrew Loke Andy Loke Bernard Loke Blake Loke Brad Loke Brian Loke Chad Loke Chai Loke Chee Loke Cheri Loke Christopher Loke Corey Loke Dan Loke Daniel Loke Darren Loke David Loke Deanna Loke Deborah Loke Debra Loke Denise Loke Donald Loke Donna Loke Doreen Loke Elsa Loke Eric Loke Esther Loke Florence Loke Fred Loke Gary Loke Gerald Loke Harold Loke Heather Loke Heng Loke Henry Loke Hung Loke Irene Loke Iris Loke Jaime Loke Jake Loke Jason Loke Je Loke Jeffrey Loke Jennifer Loke Jessica Loke Jim Loke Johann Loke John Loke John-michael Loke Johnny Loke Kam Loke Karen Loke Kaushik Loke Kelly Loke Kelvin Loke Kenneth Loke Kevin Loke Kit Loke Kok Loke Krista Loke Lai Loke Laura Loke Lina Loke Linda Loke Lisa Loke Loke Loke Louisa Loke Maggie Loke Mark Loke Mary Loke Melissa Loke Meredith Loke Michael Loke Mike Loke Mohan Loke Moke Loke Monica Loke Mun Loke Nancy Loke Nicholas Loke Patricia Loke Patrick Loke Paul Loke Pei-fern Loke Peter Loke Praneet Loke Ronald Loke Ryan Loke Sarah Loke Shuet Loke Sin Loke Sinmay Loke Srinagesh Loke Srinivas Loke Stephen Loke Steve Loke Tara Loke Teryl Loke Thomas Loke Tien-li Loke Tom Loke Tone Loke Tony Loke Victoria Loke Vincent Loke Wai Loke Weng Loke Wilson Loke Yan Loke Yvette Loke Yvonne Loke Danya Lokebol Junior Lokebol Jus Lokee Adam Lokeh Youssef Lokeh Angela Lokeijak Annalin Lokeijak Auston Lokeijak Clara Lokeijak Damien Lokeijak Leilani Lokeijak Lucy Lokeijak Mirasko Lokeijak Jack Lokeinsky Alexis Lokeman Allison Lokeman Charles Lokeman Joseph Lokeman Karen Lokeman Michael Lokeman Rhonda Lokeman Richard Lokeman Daniel Lokemoen Deana Lokemoen Eric Lokemoen Kerri Lokemoen Matthew Lokemoen Peter Lokemoen Rita Lokemoen Aaron Loken Abby Loken Adam Loken Alan Loken Allen Loken Amanda Loken Amelia Loken Amy Loken Andrea Loken Andrew Loken Angel Loken Angela Loken Angie Loken Ann Loken Anthony Loken April Loken Arne Loken


text:
Pa incumplimento di pago 98 trahador ta den accion na Arubus
Cada uno mester a haya 1000 florin for di 15 di Augustus
ORANJESTAD(AAN):E trahadornan di Arubus rabia y cla pa accion diamars mainta
Parce cu incumplimento di un protocol a conduci na un accion trempan mayan mainta. Desde marduga empleadonan di Arubus lo topa y nan ta bay accion. Esey nifica cu lo no tin bus di Arubus riba e rutanan y pa muchanan cu mester bay scol tampoco. Te hasta ta menaza di bay bestuurskantoor pa demostra nan malcontento. Tur cos a cuminsa desde Juni di e aña aki unda den negociacion parce a firma un tipo di protocol.
E protocol aki ta papia di un pago cu e trahadornan mester haya dia 15 di Augustus. Aunke esaki a cay riba un diadomingo ya caba dia 13 a bin tende cu e pago aki lo no tuma lugar. Pa motibonan administrativo e pago ta keda prolonga pa dia 30 di Augustus.
E trahadornan dialuna a keda pendiente henter dia pa e pago. E pago aki no a drenta.
Esey a haci cu gerencia di Arubus a haya un carta di sindicato SEPPA cu un deadline pa dialuna atardi 6or sino tin problema.
E ora a yega y e trahadornan ta decisivo.
Pa colmo e siman cu a pasa minister di transporte a expresa hopi cla cu e problema na Arubus ta serio.
Arubus mes debe na belasting atrasa mas cu 3 miyon florin.
Esaki ta inclui tambe AOV etc.
E palabra bancarota cu a ser usa algun dia pasa door di minister Otmar Oduber tin e trahadornan preocupa.
Pa colmo ta culpa salario supuestamente halto di e trahadornan di Arubus di ta parti di e problema financiero. 6or a bati, e placa no a drenta.
Pues pa 1000 florin cu e trahadornan mester a cobra ta pone cu e trahadornan di Arubus ta bay accion y 4or di marduga caba nan lo tey na Arubus hunto cu nan sindicato. Aki ta papia di 98 trahador cu mester haya cada uno 1000 florin. Un suma total di 98 mil florin mester tira riba e cuenta cora di Arubus pa evita e welga diamars mainta.


text:
E CEO y fundadora di Vanguard: Suzanne Leonard a yega Aruba
pa e Women in Leadership 2012. Un evento sold out!
ORANJESTAD(AAN)– Ayera diamars 26 di juni, 2012 durante e oranan di anochi a yega Aruba e CEO y Founder di Vanguard “The Thought Leaders’ Alliance” Suzanne Leonard, pa asina participa na e Women in Leadership 2012 cu lo tuma lugar diabierna awor 29 di juni, 2012 na Renaissance Convention Center.
Suzanne lo ta un di e prome oradornan durante e gran evento aki. Suzanne a yega di bishita nos isla den 2011 y a keda deleita cu nos isla y su hendenan.
Tambe el a bishita nos isla algun siman atras, unda cu durante un conferencia di prensa el a informa con contento e ta di por ta un biaha mas na nos isla y comparti e storia di su bida cu Aruba. Suzanne ta sumamente contento y orguyoso di lo participa den e Women in Leadership 2012.
Suzanne lo ta treciendo 2 orador grandi mas cu ne y asina enrikece e comunidad cu tur e informacion y enseñansanan pa logra bo maximo potencial den bida.
Durante e Women in Leadership 2012, Suzanne lo ta presentando storianan tocante su bida personal y profecional y lo comparti con el a yega na e posicion unda cu e ta para na e momento aki.
Unda cu perseverancia ta un di e puntonan hopi importante pa yega na e meta cu bo kier logra. Suzanne kier a pidi tur e participantenan cu lo tey presente pa contribui na nan crecemento personal cu e meta di yuda nos isla crece en general.
Suzanne ta hopi gradici di e oportunidad cu e ta ricibi di nos isla pa asina e conta su storia y experiencia y e ta spera di por contribui na e desaroyo personal di cada un presente.
Lo ta bon pa recorda comunidad cu e evento aki no ta solamente pa nos hende muhernan den liderazgo, pero tambe pa tur hende muher na Aruba cu kier enrikece nan mes intelectualmente y tambe pa e cabayeronan cu ta sostene e hende muher den posicion di liderazgo.
Por ultimo ATIA kier a gradici tur persona cu a cumpra nan ticket pa participa na e conferencia. Danki pa boso sosten y confianza! Tocante e grandioso conferencia aki, por yama ATIA na 5827593 of mail rsvp@atiaruba.org pa cualkier otro informacion.


text:
May 20, 2014 / Lokal
...Despues ku trahadónan a pone trabou abou i bai sede di ABVO...
Segun Sinusta, pirateria ta afektando e sektor...
Segun Anthony Godett parlamento mester para e lei...
Di akuerdo ku rapòrt di Kontrolaria General...
ARMA “AIRSOFT” TAMBE POR SPANTA HENDE KUNE
Awe den apelashon:
Apesar di gana su kaso: EKS SG INTERINO NO POR HAÑA SU PUESTO BEK Su kontrato a terminá 31 di desèmber 2013
...Usona: Esmeralda Wiel-van der Velden
Dito Garmers: Kontratista mester mantené hospital 15 aña pues mas oportunidat pa hende lokal
Segun Hensley Koeiman despues dje insidente Asjes/Trona...
“ON THE ROAD TO SUCCESS 2014”
© 2013-15 Extra - Notisia di Korsou


text:
Literatura
Literatura ta un conhunto of un coleccion di obra skirbi of oral cu ta relaciona tematicamente, lingualmente, door di e luga di origen, of door di e normanan cultural dominante. E palabra literatura cu ta provini di Latin, traduciendo e directamente e ta significa "conocimento di e cartanan" (for di e palabra di Latin littera, cu ta significa carta).E formanan mas basico di literatura ta poesia, prosa, ficcion y no-ficcion (non-fictie).
Definicionnan[editá | edit source]
E palabra "literatura" tin diferente significacion, dependiendo riba ken ta uz'e y den cua contexto.


text:
Relato 65: E Reino Ta Ser Dividí
BO SA pakiko e hòmber ta kibra su mantel na pida-pida? Yehova a bis’é hasié. E hòmber aki ta Ahias, profeta di Dios. Bo sa kiko ta un profeta? E ta un hende ku Dios ta bisa for di antemano kiko ta bai sosodé.
Ahias ta papiando ku Jeroboam. Jeroboam ta un hòmber ku Salomon a enkargá ku algun trabou di konstrukshon. Ora Ahias a topa ku Jeroboam riba kaminda, Ahias a hasi un kos straño. El a kita e mantel nobo ku e tabatin bistí i a kibr’é na 12 pida. El a bisa Jeroboam: ‘Tuma 10 pida pa bo mes.’ Bo sa pakiko Ahias a duna Jeroboam 10 pida?
Ahias a splika ku Yehova lo kita e reino for di Salomon. El a bisa ku Yehova ta bai duna 10 tribu na Jeroboam. Esei kier men ku dos tribu so lo keda pa Roboam yu hòmber di Salomon goberná.
Ora ku Salomon a tende loke Ahias a bisa Jeroboam, el a bira mashá rabiá. El a purba mata Jeroboam. Pero Jeroboam a hui bai Egipto. Despues di poko tempu Salomon a muri. E tabata rei pa 40 aña, pero awor su yu hòmber Roboam a bira rei. Ayá den Egipto, Jeroboam a tende ku Salomon a muri, i p’esei el a bolbe na Israel.
Roboam no tabata un bon rei. El a trata e pueblo asta mas kruel ku su tata Salomon. Jeroboam i algun otro hòmber importante a bai serka Rei Roboam i a pidié pa trata e pueblo mihó. Pero Roboam no a skucha. De echo, el a bira asta mas kruel ku promé. P’esei e pueblo a hasi Jeroboam rei riba 10 tribu, pero dos tribu, esnan di Benjamin i Huda, a keda ku Roboam komo nan rei.
Jeroboam no tabata ke pa su pueblo bai Yerusalèm pa adorá den e tèmpel di Yehova. P’esei el a traha dos bisé di oro i a pone e pueblo di e reino di 10 tribu adorá nan. Pronto e tera a yena ku krímen i violensia.
Den e reino di dos tribu tambe tabatin difikultat. Ménos ku sinku aña despues ku Roboam a bira rei, e rei di Egipto a bini pa bringa kontra Yerusalèm. El a kohe hopi tesoro for di e tèmpel di Yehova bai kuné. Pues, ta pa un tempu masha kòrtiku e tèmpel a keda manera Salomon a trah’é.
1 Reinan 11:26-43; 12:1-33; 14:21-31.
Pregunta
- Kon yama e dos hòmbernan riba e plachi, i ken nan ta?
- Kiko Ahias a hasi ku e mantel ku e tabatin bistí, i kiko esei a nifiká?
- Kiko Salomon a purba hasi ku Jeroboam?
- Pakiko e pueblo a hasi Jeroboam rei riba dies tribu?
- Pakiko Jeroboam a traha dos bisé di oro, i kiko a sosodé ku e tera djis despues?
- Kiko a sosodé ku e reino di dos tribu i e tèmpel di Yehova na Yerusalèm?
Preguntanan adishonal
- Lesa 1 Reinan 11:26-43.
Ki klase di persona Jeroboam tabata, i kiko Yehova a primintié si el a warda Dios su leinan? (1 Rei. 11:28, 38)
- Lesa 1 Reinan 12:1-33.
Kiko e mal ehèmpel di Roboam por siña mayor- i ansianonan tokante abusu di outoridat? (1 Rei. 12:13; Ekl. 7:7; 1 Ped. 5:2, 3)
Na ken hóbennan mester akudí awe pa risibí guia konfiabel ora di tuma desishonnan importante den bida? (1 Rei. 12:6, 7; Pro. 1:8, 9; 2 Tim. 3:16, 17; Heb. 13:7)
Kiko a motivá Jeroboam pa establesé dos sentro pa adorashon di bisé, i kon esei a demostrá un gran falta di fe den Yehova? (1 Rei. 11:37; 12:26-28)
Ken a guia e pueblo di e reino di dies tribu pa rebeldiá kontra adorashon berdadero? (1 Rei. 12:32, 33)


text:
November 20, 2012 / Lokal
...segun Kontrolaria General durante kòntròl kuenta anual 2010...
...despues ku a nombra Camelia formadó...
Federashon di Otrobanda, Plataforma Otrobanda i SKO ke sa…. FOR DI KI DIA USONA TA REMPLASA ROP (ántes DROV) Akto di mal gobernashon den kaso di tereno di Amstel?
...Tremendo trabou di ‘Bike Team’ di polis...
KOLABORATIVO LO EHEKUTA DIALOGO NASHONAL RIBA PLAN DI URGENSIA
Dekano di abogado Karel Frielink:
Na St. Maarten:
BANCO DI CARIBE, ENNIA I NIBANC TA REALISA DONASHON NA ‘FUNDASHON KUIDA NOS KUIDO’
Djaluna pa duna testimonio:
KOHEHE ta pidi....
© 2013-15 Extra - Notisia di Korsou


text:
Trash by Ronchi, e lider den moda plus, a ricibi coleccion gigantesco
ORANJESTAD (AAN): Jeans den tur color y estilo, capri, shorts, tops, y hopi mas a caba di yega Aruba.
Color, estampado, y bon fit ta inicia e aña nobo di moda na Trash By Ronchi. Un coleccion gigantesco di moda pa plus size a yega e boutique di gran renombre na Aruba y e “look” pa 2013 ta fenomenal. Imagina tops den telanan liviano, cu cortenan especialmente pa funciona cu mas curva, combina cu impecable estilo. Esaki ta caracteristicanan cu ta representa e coleccion mas impresionante pa plus sizes na nos isla, logicamente di Trash By Ronchi.
Moda pa complace tur gusto, di e smaak mas clasico te na e gustonan mas contemporaneo, e coleccion aki ta sin igual.
E boutique a caba di lanza su junior plus line, prome na Aruba pa haci esaki, y ta considera e estetica di e coleccion di ta uno adecuado pa e jovenan plus size.
Trash By Ronchi ta invita un y tur pa pasa bishita y mira e piezanan nobo cu e boutique ta presenta. Amplio parkeer plaats y tremendo servicio ta un bonus ora di bishita e boutique cu ta habri di Dialuna pa Diasabra di 10′or di mainta te 7′or di atardi.


text:
AVP a siña di mensahe di pueblo den pasado y awor pueblo ta dune un sosten inmenso!
Prome Minister ta premira resultado historico:
ORANJESTAD (AAN) – Premier mr. Mike Eman a indica, den conferencia di prensa, cu Partido AVP ta hayando un empuhe asina grandi den pueblo, cu no mester haci nada di locual señor Briesen ta argumenta.
E dignatario a subraya cu AVP ta un partido cu a pasa den momentonan di falta di apoyo y el a tuma hopi na serio e mensahe di pueblo, y awor por mira con desde e eleccion di 2009 e apoyo a crece y ta sigui crece mas y mas.
AVP ta mira e sosten inmenso y mr. Eman a expresa cu si den tur eleccion lo tabata tin un apoyo asina of AVP por a percura pa henter nos pais tabata completamente berde of MEP por a logra cu un pueblo completamente geel.
Minister Presidente ta considera un ofensa locual partido MEP ta cana bisa, y pa henter e pueblo y pueblo sa ki momento ta respalda un partido y ki momento no ta hacie, y AVP como partido a siña di su experiencia den pasado, na momento cu haya e mensahe cu e pueblo a perde confianza den e direccion di e partido, den e liderazgo di e partido, mehor decision cu por a tuma ta duna pueblo razon y drenta den un reflexion profundo riba e motibo cu no a haya acogida.
Prome Minister a remarca cu despues di e resultado di eleccion na aña 2001, nan a traha hopi duro pa gana e confianza back di pueblo, sin cana bisa cu MEP a paga pueblo pa pone bandera ni nada similar.
Prome minister a reitera cu na 2001 pueblo tabata tin un opinion cla riba partido AVP y nan a tuma e opinion ey na serio, no a cuestiona e integridad di nos coinciudadanonan pero su mensahe cla a tume como un responsabilidad y a traha riba nan re-organizacion politico y kico esaki ta nifica pa pueblo y pa nos pais.
Nan a mira cu a cuminza crece back desde 2005 y na 2009 a gana eleccion cu un apoyo inmenso, y pa e proximo eleccion AVP ta premira e resultado di mas grandi den e historia politico nos pais.


text:
IMF a kibra speranza plan di MEP cu ta desea cosnan malo pa Aruba
ORANJESTAD (AAN): Partido MEP diabierna ultimo, a sufri otro derota politico caminda un biaha mas pueblo di Aruba ta haya rason di a manda e partido di Evelyne Wever Croes, pa oposicion sin responsabilidad algun pa carga.
Un derota cu ta humiyante pa tanto e lider di MEP como su marionetanan den partido, principalmente Xiomara Ruiz Maduro, kende pa algun dia caba a bin ta promoviendo desaster pa e pais, ya cu e tabatin e firme conviccion, cu IMF lo yega na e conclusion cu Aruba su economia ta un desaster grandi.
Ultimo rapport di IMF ta otro derota pa partido MEP, loke ya ta birando un costumber caba, ya cu na luga cu e lider Evelyne Wever Croes dedica su tempo na traha pa un rumbo politico nobo, e ta sigui insisti pa trata di forsa pueblo di Aruba pa bolbe hinca confianza den su partido despues di dos derota convincente y abrumado den procesonan electoral.
Un lider cu na varios ocasion a mustra gran preocupacion cu asuntonan personal y familiar, na luga di sirbi interes di pueblo na prome luga, kende ta sigui kere cu sembrando gañamento den comunidad, e lo haya e confianza di e pueblo votado back.
Un delegacion di MEP a reuni cu representantenan di IMF y nan a presenta un scenario fatal, a conta storianan negativo y a papia cu e expertonan aki riba e desaster economico cu nan ta kere Gobierno actual a hinca e pais aden.
Lider di MEP, Evelyne Wever Croes hunto cu Xiomara Ruiz Maduro tabatin na momento clave cu e oficialnan di IMF den loke nan a mira mester a bira un triunfo politico grandi pa e partido aki, pero nan a faya den nan presentacion di echonan concreto, mientras cu cifranan oficial disponibel pa IMF, tabata mustra riba un situacion totalmente diferente.
E plan grandi di fraccion di MEP tabata pa uza e evaluacion di IMF mescos cu nan a uza e rapport di CFT caminda Xiomara Ruiz Maduro a biaha pa Hulanda, rogando na madre patria pa impone medida riba pais Aruba, pero diabierna e plan aki cu mester a inicia un serie di accion atrobe di parti di MEP, a cay na awa ya cu IMF a sostene y practicamente aplaudi e maneho cu Gobierno a bin ta hibando den henter e situacion economico di e pais.
Un maneho cu partido AVP ta ehecutando a base di su programa di gobernacion cu el a presenta na pueblo prome cu eleccion di 2013 y pa cual el a ricibi sosten masal di pueblo votado pa esaki worde ehecuta. MEP cu no a keda contento cu decision di pueblo den e proceso di 2013, ta motivando su mes door di insisti riba desorden, pa cual nan a crea e grupo di 7 y cu cual nan ta kere cu nan por a lanta pueblo pa para hunto cu e partido contra di Gobierno.
Sinembargo mientras cu desaroyo economico a worde stroba den 2014 pa e decision di Gobierno di Reino, sostene pa MEP, pa mishi cu autonomia financiero di pais Aruba, hasta e proceso aki no a daña e perspectiva economico positivo cual a worde confirma awor pa IMF diabierna ultimo.
Tur cos ta canando den e bon caminda, e maneho cu Gobierno ta hibando ta esun cu lo dirigi e pais pa drecha su situacion economico y lo bay percura pa mas stabilidad financiero dentro di algun aña, caminda e vision cu Gobierno di AVP a bin ta hibando, ta mustra esun corecto cu pais Aruba tin mester.


text:
Archivo di e Categoria ‘Judicial’
“Ta Carnaval y tur hende kier balia”
ORANJESTAD(AAN): Recientemente e hoben F.A di 19 aña a presenta dilanti di huez na corte di husticia, relaciona cu e maneho di ‘Faya Bo Haya’ cu polis ta implementa durante di temporada di Carnaval, unda cu esnan banda di caminda cu ta disfruta di Carnaval, tin cu comporta nan mes y cumpli cu orden di polis.
Entre otro ta asina cu hende no mag di pasa over di e baricadanan pa bay den e parti unda e parada ta pasando.
Esey ta net locual F.A segun polis no a cumpli cune, durante e parada di luz na San Nicolas riba 12 di Februari.
ORANJESTAD(AAN): E acusado A.M mester a bay corte di husticia recientemente, door cu el a wordo acusa di posesion di arma (un cuchio) den L.G. Smith Boulevard riba 10 di Januari 2015.
Como cu A.M no a paga e multa cu el a haya for di polis e tempo ey, e mester a presenta dilanti di huez na corte di husticia.
Huez a repasa procesverbal di polis, despues di cual fiscal a presenta e evidencia y su exigencia di castigo.
ORANJESTAD (AAN): E acusado K.J.T.A. a wordo acusa di menaza un persona cu morto riba 11 di December 2012 dor di bise cu si e no dune su celular su mama lo bin haye morto y door di esey e mester a presenta na corte di husticia den un caso penal.
E caso penal ta inclui tambe cu el a wordo acusa di a intencionalmente maltrata e persona aki riba 11 di December 2012, dor di tene na su cabey y/of dal e wanta den cara y/of lastre di camber pa camber den cas y/of scop e y dal e cu mokete.
E ta wordo acusa di a intencionalmente destrui un man di porta y/of un porta y/of un remote y/of mas cosnan di e persona en cuestion tambe riba 11 di December 2012.
ORANJESTAD (AAN): Diahuebs e sospechoso R.R.E.L. mester a presenta na corte di husticia di prome instancia, door cu el a wordo acusa di ladronicia di un pasaporte y/of un buki di banco di un persona den e periodo di 2 pa 5 di Mei 2014.
Banda di esaki el a wordo acusa di ladronicia di un suma di placa di e persona aki cu ta su tata, den e periodo di 2 pa 5 di Mei 2014, dor di falsifica un machtiging.
Tambe el a wordo acusa di a intencionalmente falsifica un carta di machtiging pa un banco riba 5 di Mei 2014.
ORANJESTAD (AAN): Recientemente e caso grandi di ladronicia a continua na corte di husticia. Ta trata di un caso cu a tuma lugar riba 22 di Februari y no a keda cla, pasobra e tabata un caso grandi cu varios documento pa repasa.
E sospechosonan G.V.K., .E.J.A.
R.A.M., S.M.G.y R.A.R. mester a presenta na corte di husticia, despues cu nan a wordo acusa di ta forma parti di un caso grandi di hortamento di auto.
Ta trata di un caso, den cual decenas di auto a wordo horta.
ORANJESTAD(AAN): E sospechoso F.S. a presenta na corte Diahuebs, door cu el a wordo acusa di a intencionalmente destrui un sliding door di Tri Bike na Santa Cruz riba 8 di Maart 2013, door di tira un piedra door di esaki.
Banda di esaki el a wordo acusa di a intencionalmente causa lesion grave (esta, un elleboog garna) na un persona riba 21 di September 2014, dor di dal e varios biaha cu un bat di baseball di palo na su braza y/of su curpa.
Pa loke ta e caso di maltrato, F.S a splica polis cu na dado momento ora cu el a ripara cu un muher tabata wordo maltrata y cu e homber cu tabata maltrate a sigui su tras pa sigui cu e maltrato, el a dicidi di coi e bat di baseball cu e tabata tin den su auto, pa bay riba e homber pa pare di dal e muher.
El a admiti cu el a dal e homber, pero unicamente pa e homber stop di maltrata e muher.
ORANJESTAD(AAN): E sospechoso M.J.G mester a presenta dilanti di mesa berde di huez na corte di husticia Diahuebs, pa tende veredicto di huez den su caso.
El a wordo acusa di maltrato di un persona, unda cu banda di dal e persona cu mokete, e lo a scop e persona na su cabez, mientras cu e tabata benta riba vloer.
E caso a wordo trata tres siman pasa y fiscal a exigi contra M.G un castigo di 240 dia, kitando e 26 dianan cu el a sinta den detencion preventivo.
Abogado general a exigi 4 aña
ORANJESTAD (AAN): Dialuna e sospechoso N.H.M.M mester a presenta den Corte Superior di husticia, pa su caso di apelacion.
N.M a wordo acusa di a abusa sexualmente di un mucha cu tabata tin un edad menos di 12 aña.
Ta trata di yiu muher di su pareha, cu tabata biba cune y su pareha den cas.
Huez a bisa cu Minister Oduber y DTP a actua corectamente
ORANJESTAD(AAN): John de Haseth, un di e miembronan di Grupo di 7 cu cada bes mas ta demostra cu nan unico interes ta lastra e mandatarionan a bolbe perde un caso contra Minister Otmar Oduber y DTP.
E persona aki cu practicamente tur dia ta saca su gal publicamente, specialmente contra Minister Otmar Oduber a dicidi di bay corte pasobra DTP y Minister Oduber a tuma e decision di retira su vervoervergunning y su ongeregeld vervoervergunning dia 29 di juli 2014.
Durante tratamento di e caso, huez a duna Minister Oduber y DTP tur razon pa a kita e vergunningnan for di de Haseth. Huez a bisa cu de Haseth tabatin su vergunningnan valido di 27 di october 2007 te cu 26 di october 2012 y for di e tempo ey durante 2013 y 2014 de Haseth a sigui core y traha cu T-71 y O-71 sin cu e tabatin un vergunning valido.
ORANJESTAD (AAN): Diabierna mainta 8:15am lo cuminsa cu tratamento, estilo Pro Forma, di e caso penal cu Ministerio Publico a cuminsa contra Linda Brete, acusa di a malversa mas cu 1 miyon florin for di e fondo di pensioen di empleadonan di ASTEC. Abogado mr. Chris Lejuez lo defende e sospechoso.
Desde aña pasa Linda Brete ta encarcela. Tur cos a cuminsa ora cu el a bay “cash” un check na CMB Bank Boulevard. E empleado di banco a ripara cu e firma riba e check no ta cuadra, o sea cu e dos firmanan ta falso. Mesora a yama Polis y eynan mes a detene e empleada, cu tin 31 aña di servicio na ASTEC den administracion di e compania.
*Tur tres polis kita di nan funcion pa algun aña
ORANJESTAD (AAN): Diahuebs huez a duna su veredicto den un caso contra 3 agente policial.
Ta trata di e agentenan policial femenino R.S.M y E.J.L hunto cu agente policial masculino R.E.P.
Riba 22 di Januari nan a presenta na corte pa tratamento di nan caso.
Nan a wordo acusa di a menaza un y of dos persona cu morto y/of maltrato riba 16 di Maart 2013, dor di na un forma menazante, pone arma di candela riba e persona(nan) aki, dor di bisa nan “Habri porta! Habri porta!” (mientras tabata punta arma riba nan), dor di bisa un di nan cu e tin boca grandi y cu lo dal e cer’e (cu arma poni na su cabez), dor di listra e cas (cu arma di candela den man).
ORANJESTAD(AAN): J.G.R. a wordo acusa di, como ambtenaar di prison, conhuntamente cu un otro of otronan, a tuma regalonan y/of promesanan di un y/of dos persona den e periodo di 30 di Augustus te 3 September 2011.
E regalonan y/of promesanan tabata consisti di placa (di un total di 1.200 florin) y tabata pa e, en contra di su deber, hiba telefon(nan) celular den KIA.
Door di esaki el a wordo deteni, el a perde su trabao na KIA y e caso a wordo trata Diahuebs na corte di prome instancia.
Despues cu huez a repasa e procesverbal di polis di e caso pa pasa riba e detayenan di e caso, fiscal a presenta su acusacion, e evidencia y el a bin dilanti cu su exigencia di castigo.
Husticia:
Polisnan no a buske tampoco pa mira con burachi e tabata
ORANJESTAD (AAN): Den un carta fecha 28 di januari 2015, Fiscal mr. Bart Schmitz a skirbi Parlamentario di Fraccion di MEP, Guilfred Besaril, cu e no ta haya cu el a comete ningun infraccion den e accidente di dia 8 di maart 2014. Berdad el a bandona e sitio di desgracia, pero e hecho ey no ta castigabel segun nos ordenansa di trafico.
Ministerio Publico a institui un “feitenonderzoek” via Lands Recherche relaciona cu e accidente cu e Parlamentario tabata envolvi aden. Ta conoci cu despues di e accidente, el a opta pa bandona e sitio y a laga su pareha atras pa atende e asunto. E Parlamentario a uza como argumento cu publico eybanda a cuminsa agita y pa evita confrontacion cu prensa, el a scoge pa miho e move di eybou.
ORANJESTAD(AAN): E sospechoso F.J.V mester a presenta dilanti di huez na corte di prome instancia Diahuebs, door cu el a wordo acusa di ladronicia di blekinan di lechi y/of spam den un supermercado riba 26 di October 2014.
Banda di esaki el a wordo acusa di ladronicia den un otro supermercado di bebida sterki riba 27 di October 2014.
E acusado no a presenta na corte, pero e caso a wordo trata.
ORANJESTAD (AAN): Entrante 1 di januari 2015, a cambia (wijzigingsverordening: AB 2014 no.75) e Ordenansa nacional di apelacion den asunto fiscal (Landsverordening Beroep in Belastingzaken) cu ta haci posibel na Aruba e apelacion di e casonan di impuesto, entre otro di e casonan di duana tambe, na corte superior (hoger beroep).
Cu e ley aki, Corte den prome instancia di Aruba (GEA Aruba) ta bira e instancia di apelacion (beroep) pa e casonan di impuesto di Aruba. Corte Comun di Husticia di Aruba, Corsou, Sint Maarten y di Boneiro, Sint Eustatius y Saba (Hof) ta bira e instancia pa apelacion na corte superior.
Den ki caso y den ki termino apelacion na Corte den prome instancia y apelacion na corte superior ta posibel?


text:
Sindicato SADA satisfecho cu husticia lo persigui agresor di un Douane haciendo su trabao
ORANJESTAD(AAN): Sindicato di Aduaneronan SADA a haya e bon noticia di nan abogado cu Corte Superior a dicta cu mester persigui e homber Cursaleño cu a maltrata un di e coleganan na airport dia 6 di juni 2009.
E dia ey un incidente a tuma lugar na aeropuerto na unda e sospechoso Martes segun SADA a maltrata un di nos miembronan despues cu esaki djis kier a haci su trabao.
Despues un pelea e homber a worde entrega na grenspolitie, pero pa sorpresa di nos tur e a worde poni den libertad mesun dia.
“Nos tabata hopi disgusta pasobra ni leiding tampoco a saca un dede pa yuda nos cu e asunto aki, tambe pasobra si ta asina cu ningun accion ta worde tuma banda di husticia ora un hende tin boca grandi contra douane, no kier coopera cu douane y hasta agredi un douane cu solamente haci su trabao na bienestar di su pais nos ta hopi leu foi cas.”
Pa e motibo ey nos como sindicato a protesta y nos a reuni cu Procureur-General Pieters. Esaki a priminti di bay controla kico a bay fout y nos a mande tur stukken y nomber di testigo cu tabata den nos poder. Apesar cu nos a sigui follow up pa nos sorpresa na final di 2011 a yega e mensahe cu lo no persigui e homber, cu mienstrastanto a bin Aruba varios biaha y sigui haci bofon di nos coleganan na airport. Ministerio Publico hasta kier a pretende cu nos colega mes tabata tin culpa den locual a sosode. Nos tabata hopi desapunta den nos sistema di husticia pasobra pa nos e caso tabata hopi duidelijk. Eynan nos a dicidi di pidi conseho na nos abogado Sr. Duijneveld y e a conseha nos lanta un caso pa exigi cu Ministerio Publico mester haci su trabao y persigui e homber aki. Nos no por acepta cu Ministerio Publico no kier actua segun ley y hende cu no ta respeta esun cu ta proteha nos frontera y hasta maltrata un hende cu ta djis haci su trabao ta get away with it. Na e prome zitting Ministerio Publico djis insisti cu no tin motibo pa persigui e homber aki, pero nos abogado por a convenci corte pa scucha e testigonan cu Ministerio Publico no a scucha apesar cu nan tabata na altura di nan. Despues cu esey a tuma lugar Minisetrio Publico no por otro cu a admiti cu nan a haci fout y cu eigenlijk nan mester a persigui e hombre aki, pero nan ainda a haya cu, manera nan informa e homber, no mester persigui’e, pasobra door e tempo cu a pasa lo no ta oportuno mas pa hacie. Eynan nos abogado atrobe a mustra Corte Superior cu no por ta asina cu un hende tin boca grandi, bira agresivo y sali cune, pasobra asina pa su mes un proteccion ningun douane lo actua mas y tur hende cu habri nan boca lo por drenta Aruba sin problema cu kico cu ta. Hof a dicidi di manda busca e homber pa scuche locual mester sosede prome nan por tuma decision. Despues e ultimo zitting por fin Ministerio Publico a bin bij y tambe a pidi Hof pa dicta pa persigui e homber. Ayera den nan decision Hof a dicidi cu Ministerio Publico mester persigui e homber aki y asina e situacion na aeropuerto despues di 2 aña di tension y frustacion pa motibo cu Ministerio Publico no kier a haci nan trabao manera debe ser a normalisa. Nos ta hopi contento cu na final husticia a vence danki na nos abogadonan Duijneveld y Mohamed y Corte Superior.


text:
Polis buscando “tip” pa casonan recien di atraco
Keda anonimo yamando Tiplijn 11141
ORANJESTAD(AAN)– Cuerpo Policial ta acercando nos comunidad pidiendo pa “tip” en conexion cu e casonan di atraco cu a tuma luga riba dianan 10, 13, 18 y 25 di november ultimo. Aki ta trata di atraconan riba dos oficina di bende number.
E prome caso a tuma luga na San Nicolas riba dia 10 di november y e di dos a tuma luga na Oranjestad riba dia 13 di november. E atraconan di dia 18 di november tabata riba un minimarket na Tamarijn y riba un tienda na Oranjestad .
Ademas, Polis ta buscando “tip” tocante e atraconan cu tuma luga riba dia 25 di november na Angochi Lottery, e oficina di bende number na Savaneta banda di Hotel Roys y e oficina di bende number banda di Lekker Restaurant na Noord.
Polis ta pidi pa ciudadanonan cu por tin cualkier informacion tocante e casonan aki of cualkier otro caso pa yama e tiplijn 11141. Polis ta garantisa e anonimidad di personanan cu yama via di e number aki.


text:
Tur 21 parlamentario a huramenta diamars mainta dilanti gobernador
ORANJESTAD(AAN):Diamars mainta e 21 Parlamentarionan cu ta forma parti di e di 9 Parlamento pa Aruba a huramenta.
Den e constelacion nobo tin un total di 6 cara nobo. Dos di Partido AVP y cuater di Partido MEP. 15 cara ta caranan cu tabata forma parti di e Parlamento anterior. Diaranson durante e promer reunion lo vota pa e Presidente di Parlamento y e Vice-Presidente.
Varios familiar a yena e tribuna pa asina ta testigo di algo historico asina pa nan ser keri. Ta remarcable cu awor tin mas hende muher tambe den parlamento atrobe.
Gobernador a yega y huramenta e parlamentarionan aki 10:30 di mainta. Despues a saca un foto di grupo. A brinda tambe cu champagne. Ta desea tur e Parlamentario Exito!


text:
Accion rapido di autoridad danki na video cu a capta tur cos
Varios videocamera a capta e asesinato di Diaranzon mainta…
ORANJESTAD (AAN): E asesinato di Diaranzon mainta entre 4:58 a.m. y 5:01 a.m., a haya un empuhe tremendo den e investigacion, danki na diferente videocamera cu tin instala den e cayanan aki. E potret di mas grandi ta mustra momento cu Polis a caba di yega y ta check e estado di e victima cu nan a haya benta abao, mitar riba caminda, y mitar riba acera. Apenas algun minuut despues, un bringamento, combina cu hincamento, y maltrato brutal a yuda pone e hoben Eugenio Ramon Daké di 27 aña di edad perde su bida.
E agresornan a kere cu nan crimen lo ta perfecto! Nan no tabata sa cu videocamera cu ta graba 24 ora pa dia, a capta tur cos, incluyendo con nan tabata na careda tras di e victima, sea den Pickup como tambe na pia.
Recherche a haci uso di esaki pa asina logra detene tres persona riba Diaranzon mes. Hasta e mesun Pickup doble cabina aki cu tinted-windows a worde haya na Bushiri y a keda confisca.
Recherche y Polis sinembargo ta sigui desea di haya mas tips di publico pa asina yuda soluciona e caso di e hoben aki. Si bo tin detayes, yama Polis pa asina duna informacion. Den edicion di awe, por lesa e relato amplio di e caso.


text:
Acusado a haya 12 luna y su pareha kende el a maltrata, a wordo cera pa perhurio
*apesar cu mucha muher a wordo maltrata cu mokete pa su pareha, e ta bek cune y fiscal ta haya cu el a gana pe den corte
ORANJESTAD(AAN): Richard G.C a presenta dilanti di huez Diabierna, door cu el a wordo acusa di a priva un mucha muher di su libertad door di pone cuchio na su garganta y pushe den auto.
El a wordo acusa tambe di a maltrata e mesun persona aki, door di dal e varios mokete den su cara.Ademas di esaki el a menaza e mucha muher cu si e conta polis, e y su famia lo wordo perhudica.Tur esaki a sosode riba 27 pa 28 di April 2009.
Banda di tur esaki el a wordo acusa di a horta un auto, of tin posesion di un auto sabiendo cu esaki tabata horta, riba 6 di Januari 2009.Den rapport di polis tin e declaracion di e mucha muher kende e tempo ey tabata ex pareha di R.C y awor ta bek cune atrobe.
E mucha muher a declara e tempo ey cu nan relacion a termina y cu Richard a drenta KIA, pero e no a keda den KIA mucho tempo.Ora cu el a Sali bek, el a presenta na un cas unda e mucha muher tabata y el a yame na telefon y a bise pa e Sali pafo, of e ta wak kico ta bay pasa.
E mucha muher a bay pafo y Richard a pone cuchio na su garganta, a pushe den auto den cual tabata tin dos amigo di dje y a bay cune.Den e auto Richard tabata acuse di tin relacion cu un amigo di dje y e mucha muher a keda nenga. Richard a cuminza dal e mokete den su cara.
Polis den nan rapport a pone cu tur dos di e wowonan di e mucha muher tabata hincha.
Na dado momento te hasta Richard a cuminza skop e mucha muher y e mucha muher a logra blok algun di e skopnan aki, door cu e tin tiki training den arte marcial.Sinembargo su cara a keda hincha y blauwsa.
Na dado momento Richard kende a consumi hopi alcohol y droga a bira malo y a wordo hiba hospital y eynan e mucha muher a haya chens di scapa.
Remarcable den e caso aki ta cu actualmente e mucha muher ta bek hunto cu Richard, apesar di tur e golpinan cu el a ricibi.
Pa loke ta e caso di e auto horta, e mucha muher cerca polis a duna dos declaracion.
Prome el a declara cu nan dos a cumpra e auto cu tabata na benta na rotonde di Paradera.
Despues e mucha muher a bisa cu dado momento Richard y un amigo a bin cas cu e auto y el a puntre for di unda e auto a bin y e no a contesta.
Nan a cambia varios cos di e auto y na dado momento a Sali na cla cu e auto tabata horta y nan a traha un recibo na su nomber. Diabierna prome e mucha muher no tabata presente na corte, pero despues el a bin.
Huez e ora ey a haya ta bon pa scuche como testigo pa haya mas claridad den e caso di hortamento di e auto. Huez na momento cu el a pone e mucha muher huramenta di bisa berdad, a splike bon cla cu si e gana e por wordo cera.
Huez a puntre cua di e declaracionnan ta berdad y el a bisa cu e di dos declaracion duna na polis como esun berdad, tabata falso. El a bisa cu no ta asina cu nan tabata sa cu e auto tabata horta.
Segun e mucha muher, e berdad ta manera el a bisa den su prome declaracion, pues cu nan a cumpra e auto, sin sa na prome instancia cu e tabata un auto horta.
El a bisa cu el a declara cu Richard y su amigo tabata sa cu e auto ta horta, pasobra e tempo ey e tabata hopi rabia, door cu el a wordo maltrata pa Richard y tabata kier pa e wordo cera sigur.
Despues nan a drecha bek cu otro.
Huez a mustre riba e hecho cu ta algo hopi serio, cu el a gana polis. Fiscal na dado momento a pidi pa e acusado wordo poni pafo di sala di corte, pa sigui hasi pregunta na e mucha muher.
Fiscal a puntre algun detaye di con e transaccion a bay pa loke ta compra di e auto.
El a splica cu e mes a keda den auto, mientras cu Richard y e amigo a bay papia cu e homber y na final a cumpra e auto. Despues nan a laga e testigo para pafo y nan a puntra Richard di e mesun asunto y su declaracion tabata diferente na loke e mucha muher a bisa.El a declara cu ta e mucha muher ta esun cu a cumpra e auto.
Despues cu fiscal a ripara cu e mucha muher muy probablemente lo a gana riba diferente asunto, el a duna orden pa e mucha muher wordo deteni inmediatamente.
Personal di CEA a pone boei riba man di e mucha muher y el a wordo saca for di sala di corte, pa polis bin buske.
Fiscal a splica e acusado bon cla cu un pareha no ta un posesion of un esclavo. El a bisa cu tur pareha sa tin problema, pero e manera con Richard a purba resolve esaki door di dal e mokete den cara, skop e y pone cuchio na su garganta, no ta e manera pa hasi esaki.
Fiscal a exigi un castigo incondicional, mirando tambe e cantidad di biaha cu el a haya su mes den problema cu husticia pa ladronicia. Abogado Griffith representando e acusado den e parti di e auto horta a bisa cu su cliente no tabata sa cu e auto tabata horta.
Na dado momento polis a kita e auto for di dje pasobra e papelnan no tabata corecto y Richard a bay regla papel y a bay na warda di polis pa busca e auto.
Mescos cu e acusado mes a trece dilanti, e abogado a bisa huez cu si en berdad Richard tabata sa cu e auto tabata horta, e lo no a bay regla papel y bay te na warda di polis pa busca e auto.
Huez a bisa cu e ta haya e declaracionnan pa loke ta e auto bastante straño y si e acusado no tabata sa cu e auto tabata horta, esey ta un problema cu el a hinca su mes aden, door di no check bon ora cu el a cumpra e auto.
Pesey e ta culpable na asina yama ‘Schuldheling’, cu ta compra di un articulo horta, door di no investiga bon for di unda e articulo a Sali. Tambe el a wordo haya culpable pa priva libertad di e mucha muher, maltrato y menaza.
Huez a haya cu mester tin un castigo pa keda colga riba cabez di e acusado, pues el a dune 12 luna, di cual 2 luna ta condicional. Ademas di esaki e mester cumpli cu 80 ora di rabao pa comunidad. E auto mester wordo debolbe na e persona perhudica, kende tambe tabata presente na corte.


text:
Beach Volleyball dia 8 di November organiza pa Bugaloe Beach Bar & Grill
ORANJESTAD (AAN)— Ariba Diadomingo 8 di November lo bai tin e evento spectacular Beach Volleyball Tournament cu lo wordo organiza pa e popular Bugaloe Beach Bar & Grill. Local y turista lo forma teamnan pa participa den e torneo aki yen di diversion y esaki lo bai tuma lugar ariba e beachnan blanco di Palm Beach net dilanti di Bogaloe Beach Bar y De Palm Pier (mey mey di RIU Palace y Radisson Resort). Lo bai tin 3 categoria di equipo: FUN (6 hungador), ADVANCED (4 hungador) y PRO (2 hungador).
Den e actividad aki lo bai tin un lista di DJ’nan cu lo bai ta deleitando e publico cu nan repertorio, un y tur ta keda cordialmente pa bin bishita e evento aki sea pa participa of simplemente apoya y disfruta di e diversion y despues di e evento aki lo continua cu un After Party.
E weganan di volleyball ta cuminsa pa 9’or di mainta y lo dura henter e dia y pa esnan interesa pa participa por bishita e pagina web: www.ArubaBeachVolleyball.com caminda lo haya tur e detayenan pa e registracion.
Ariba e combinacion di potret por aprecia entre otro Myrthe Veltman, gerente di Bugaloe, Jarino Toppemberg representante di Heineken y Erik, bartender di Bugaloe durante e firmamento di acuerdonan di patrocinador.